title: Elokuun teehuone

text: Toisen maailmansodan jälkeisinä päivinä Okinawan saarta miehittää Yhdysvaltain armeija. Nuori kapteeni Fisby, entinen yliopistoprofessori, saa siirron pieneen Tobikin kaupunkiin Okinawalla. Hänen tehtäväkseen eversti Purdy antaa ”suunnitelma B:n” toteuttamisen. Suunnitelmaan kuuluu amerikkalaistaa saaren väestö, opettaa heille kaikenlaista Yhdysvaltojen kulttuuriin liittyvää ja everstin sanoin ”saada heidät oppimaan demokratiaa vaikka sitten kaikki pitäisi ampua”. On määrä myös rakentaa (Pentagonin viisikulmion muotoinen) koulurakennus ja edistää kapitalismia kaikin mahdollisin keinoin.


title: Elokuun teehuone

text: Fisby saa tulkikseen nuoren Sakinin, jonka hahmo muistuttaa Kesäyön unelman Puckia. Sakini tutustuttaa Fisbyä paikalliseen kulttuuriin ja saaren historiaan.


title: Elokuun teehuone

text: Saatuaan saarelaisilta monia lahjoja, muun muassa geishan nimeltä Lotus Blossom, Fisby yrittää löytää paikallisia tuotteita perustaakseen niitä myyvän yrityksen, mutta heikoin tuloksin. Amerikkalaisia turhauttaa sekin, että demokraattisesti valittu uusi hallinto päättääkin rakennuttaa teehuoneen geisha Lotus Blossomille raaka-aineista, joista piti syntyä koulu.


title: Elokuun teehuone

text: Vähitellen kapteeni Fisby alkaa ymmärtää paikallista kulttuuria ja hyväksyy teehuoneen rakentamisen. Hän keksii myö hyvän myyntiartikkelin, bataattiviinan, jota aletaan tislata ja myydä amerikkalaisten tukikohtiin.


title: Elokuun teehuone

text: Teehuoneen avajaisissa eversti Purdy tekee tarkastuksen ja löytää Fisbyn laulamassa serenadia kyläläisille pelkässä kylpytakissa. Fisby on joutumassa sotaoikeuteen viinanmyynnistä, valtion tarvikkeiden väärinkäytöstä ja saarelaisten liian hitaasta amerikkalaistamisesta. Eversti määrää kaikki viinantislaamot ja teehuoneen purettaviksi. Sakini ja muut kyläläiset ovat alkavinaan purkutöihin, mutta todellisuudessa vain piilottavat viinapannut. Silloin Purdy kuulee Yhdysvaltain kongressin aikovan tehdä Tobikin kylästä malliesimerkin suunnitelma B:n toteutuksesta, ja Purdyn on virkansa ja maineensa puolesta käännettävä kelkkansa. Myös Fisbyä juhlitaan sankarina, ja kylän elämä jatkuu entistä ”amerikkalaisempana” teehuoneineen ja geishoineen.


title: Elokuun teehuone

text: "Elokuun teehuonetta" on esitetty monissa suomalaisissa ammattiteattereissa etenkin tuoreeltaan 1950-luvulla. Sittemmin sitä on otettu myös harrastaja- ja kesäteattereiden ohjelmistoon.


title: Arvo Lempiranta

text: Arvo Johan Hjalmar Lempiranta, sukunimi aik. "Liljestrand" (30. syyskuuta 1860 Parainen – 3. toukokuuta 1914 Vaasa) oli suomalainen kruununnimismies ja kirjallisuuden suomentaja.


title: Arvo Lempiranta

text: Lempirannan vanhemmat olivat Karl Konrad Kasimir Liljestrand (s. 1826) ja Eleonora Gustava Grönberg (s. 1830). Lempiranta oli naimisissa vuodesta 1888 Atla Toini Maria Berghällin (s. 1868) kanssa.


title: Arvo Lempiranta

text: Lempiranta (Liljestrand) toimi nimismiehenä Konginkankaalla 1890–1897 ja Jalasjärvellä 1898–1900.


title: Arvo Lempiranta

text:
Nimellä "Arvo Liljestrand":
Nimellä "Arvo L-nd":
Nimellä "Arvo Lempiranta":


title: Hjalmar Sandelin

text: Hjalmar Edvard Sandelin (2. joulukuuta 1852 Jyväskylä – 22. syyskuuta 1877 Jyväskylä) oli suomalainen pormestari ja kirjallisuuden suomentaja.


title: Hjalmar Sandelin

text: Sandelinin vanhemmat olivat kaupunginviskaali, kuvernementinsihteeri Jakob Edvard Sandelin (1829–1890) ja Amanda Matilda Dahlberg (1832–1862). Hän pääsi ylioppilaaksi Jyväskylän alkeisopistosta 1871 ja suoritti Helsingin yliopistossa oikeustutkinnon 1876.


title: Hjalmar Sandelin

text: Sandelin toimi vt. pormestarina Jyväskylässä 1877.


title: Hjalmar Sandelin

text:
Nimellä "Hj. Sandelin":
Nimellä "Hj. Hietala":


title: Kämppikset

text: Kämppikset on Iltalehden verkkosivuilla julkaistu 12-osainen draama-komediasarja, jonka ensimmäinen jakso julkaistiin 6. lokakuuta 2014. Uudet jaksot julkaistiin maanantai- ja torstaiaamuisin. Sarjan pääosissa näyttelevät Kirsi Ståhlberg ja Mia Ehrnrooth.


title: Kämppikset

text: Sarjan tunnusmusiikkina kuullaan ”Mulla on kaikki” -kappale, jonka laulaa sarjassa näyttelevä Kirsi Ståhlberg. Sen on säveltänyt Risto Asikainen, joka on myös sanoittanut sen yhdessä Ilkka Vainion kanssa.


title: Kämppikset

text: Anne Makkonen (Kirsi Ståhlberg) ja Pike Hakkarainen (Mia Ehrnrooth) vapautuvat vankilasta. Anne hankkii asuntonsa vankeinhoitoyhdistykseltä. Hänelle tarjotaan asuntoa Helsingin Jakomäestä ja hän saa kuulla tiukat ehdot; asunnossa saa olla vain yksi henkilö kerrallaan. Talonmies Nokelainen (Jarmo Koski) toivottaa Annen tervetulleeksi taloon ja antaa hänelle edelliseltä asukkaalta jääneen kilpikonnan. Pike tulee Annen asunnolle ja kertoo tulevansa tämän kämppäkaveriksi. Anne kertoo saamistaan ehdoista, mutta lopulta antaa hänen asua luonaan siihen saakka, kunnes löytää oman asunnon.


title: Yhdystie 1261

text: Yhdystie 1261 on tie, joka kulkee Karkkilan keskustasta saman kunnan alueella sijaitsevaan Tuorilaan. Tien pituus on 1,1 kilometriä.


title: Yhdystie 1261

text: Tie saa alkunsa Turuntien ja Keskuskadun risteyksestä Karkkilan keskustasta. Ensin tie kulkee 300 metriä katuverkolla. Tästä eteenpäin se jatkuu maantienä, jonka jälkeen tie kohtaa noin 100 metrin päässä Tuorilantien risteyksen. Sieltä se kulkee vielä puoli kilometriä, päättyen lopulta valtatien 2 eritasoliittymään Tuorilassa. Tien nimi on koko pituudelta "Tammelantie".


title: Elokuun teehuone (elokuva)

text: Elokuun teehuone ("The Teahouse of the August Moon") on yhdysvaltalainen komediaelokuva vuodelta 1956. Sen on ohjannut Daniel Mann ja pääosia esittävät Glenn Ford, Machiko Kyō, Eddie Albert sekä Marlon Brando, jonka roolina on japanilainen tulkki Sakini.


title: Elokuun teehuone (elokuva)

text: Elokuva pohjautuu John Patrickin Pulitzer-palkittuun näytelmään "Elokuun teehuone" vuodelta 1953. Näytelmän Patrick puolestaan sovitti Vern Sneiderin romaanista "The Teahouse of the August Moon" (1950).


title: Elokuun teehuone (elokuva)

text: Satiirisessa draamakomediassa toisen maailmansodan voittaneet Yhdysvaltojen miehitysjoukot pyrkivät ”amerikkalaistamaan” Okinawan saaren väestöä heikoin tuloksin. Uusin demokratiaopein valittu paikallishallinto rakennuttaakin koulun sijasta geishojen teehuoneen, ja länsimaista kapitalismia ryhdytään harjoittelemaan myymällä bataattiviinaa amerikkalaisjoukoille. Kun eversti tulee tarkastukselle ja huomaa tämän kaiken, hän määrää teehuoneen ja viinapannut tuhottaviksi. Samaan aikaan Washingtonissa kylän amerikkalaistamisprojekti on kuitenkin palkittu esimerkillisenä hankkeena, ja eversti kääntää nopeasti kelkkansa.


title: FS Arrogante (1864)

text: Arrogante oli Ranskan laivaston vuonna 1864 vesillelaskettu Arrogante-luokan uiva patteri.


title: FS Arrogante (1864)

text: Alus tilattiin Nantesista Chantiers Gouinilta ja sen köli laskettiin 20. maaliskuuta 1862. Alus laskettiin vesille 26. kesäkuuta 1864 ja se otettiin palvelukseen 1. syyskuuta 1866.


title: FS Arrogante (1864)

text: Alus siirrettiin vuonna 1870 Lorientista Brestiin ja edelleen Touloniin vuonna 1876. Alus oli tykistön koululaivana Toulonissa 27. heinäkuuta 1877 alkaen. Alus upposi ukkoskuurossa 19. maaliskuuta 1879 La Badinessa Hyèresissä. Hylky nostettiin 10. toukokuuta ja alus kunnostettiin. Alus poistettiin alusluettelosta 30. joulukuuta 1884, minkä jälkeen se sijoitettiin reservin esikuntalaivaksi Touloniin. Alus oli vuonna 1896 "Iénan" proomuna ja reservin vartioaluksena. Alus oli tykistön maalilaivana Toulonin edustalla syyskuussa 1898 ja se myytiin vuonna 1899.


title: FS Implacable (1864)

text: Implacable oli Ranskan laivaston vuonna 1864 vesillelaskettu Arrogante-luokan uiva patteri.


title: FS Implacable (1864)

text: Alus tilattiin Nantesista Chantiers Gouinilta ja sen köli laskettiin 1. lokakuuta 1861. Alus laskettiin vesille 21. tammikuuta 1864 ja se otettiin palvelukseen 22. marraskuuta 1867.


title: FS Implacable (1864)

text: Alus korvasi "Dévastationin" tykistön koululaiva "Louis XIV":n apualuksena Toulonissa vuonna 1871. Uudessa tehtävässä aluksen aseistuksena oli kaksi 24 cm M1870, kaksi 19 cm M1870, yksi 19 cm M1864, yksi 16 cm M18160, kaksi 16 cm M1864 ja kuusi 14 cm M1870 tykkiä sekä yksi 22 cm rihlattu tykki ja yksi 12 cm tykki. Alus jatkoi palvelustaan tykistön koululaivana liitettynä "Alexandreen" vuosina 1874-1877 ja edelleen "Souverainiin" huhtikuussa 1879. Alus oli teknikkojen koululaivana 3. kesäkuuta 1880 - 1881. Alus poistettiin alusluettelosta 30. joulukuuta 1884 ja siitä tehtiin torpedojen testausalusta Touloniin. Alus romutettiin vuonna 1908.


title: FS Opiniâtre (1864)

text: Opiniâtre oli Ranskan laivaston vuonna 1864 vesillelaskettu Arrogante-luokan uiva patteri.


title: FS Opiniâtre (1864)

text: Alus tilattiin Nantesista Chantiers Gouinilta ja sen köli laskettiin 10. kesäkuuta 1862. Alus laskettiin vesille 23. maaliskuuta 1864 ja se otettiin palvelukseen 2. toukokuuta 1865.


title: FS Opiniâtre (1864)

text: Alus siirrettiin vuonna 1867 Lorientista Brestiin, mistä se palasi vuonna 1868. Alus siirrettiin Cherbourgiin vuonna 1870. Alus päätettiin 25. kesäkuuta 1881 "Faonin" tilalle liikkuvien puolustusjoukkojen () esikunta-alukseksi Cherbourgiin. Alus oli joukkojen majoitusaluksena vuodesta 1883 alkaen. Alus poistettiin alusluettelosta 19. maaliskuuta 1885 jatkaen edelleen majoitusaluksena ja varastona. Alus oli torpedovenelaivueen emälaivana 1906-1911 ja se myytiin romutettavaksi Cherbourgissa vuonna 1912.


title: FS Embuscade (1865)

text: Embuscade oli Ranskan laivaston vuonna 1865 vesillelaskettu Embuscade-luokan uiva patteri.


title: FS Embuscade (1865)

text: Alus tilattiin Bordeaux'sta Chantiers de l'Oceanilta ja sen köli laskettiin 20. helmikuuta 1862. Alus laskettiin vesille 18. marraskuuta 1865 ja se otettiin palvelukseen 6. syyskuuta 1867.


title: FS Embuscade (1865)

text: Alus otettiin operatiiviseen palvelukseen 6. syyskuuta 1867 Rochefortissa ja se siirrettiin Cherbourgiin. Alus palasi vuonna 1870 Rochefortiin, missä se poistettiin alusluettelosta 20. tammikuuta 1885. Alus oli Rochefortin liikkuvien puolustusjoukkojen () esikuntalaivana vuosina 1884-1939. Alus myytiin romutettavaksi vuonna 1945.


title: Wasa Fightsport

text: Wasa Fightsport oli Vaasalainen kamppailu-urheilutiimi, jonka ottelijat edustivat Vaasalaisia kamppailulajiseuroja, kuten Budokan ry:tä ja Vaasan Kamppailukeskus ry:tä.


title: Wasa Fightsport

text: Tiimin tunnetuin ottelija oli Jarkko Jussila.


title: FS Imprenable (1867)

text: Imprenable oli Ranskan laivaston vuonna 1867 vesillelaskettu Embuscade-luokan uiva patteri.


title: FS Imprenable (1867)

text: Alus tilattiin Bordeaux'sta Chantiers de l'Oceanilta ja sen köli laskettiin 25. helmikuuta 1862. Alus laskettiin vesille 17. joulukuuta 1867 ja se otettiin palvelukseen 9. elokuuta 1870.


title: FS Imprenable (1867)

text: Alus siirrettiin vuonna 1870 Lorientista Cherbourgiin. Alus poistettiin alusluettelosta 7. maaliskuuta 1882 ja se sijoitettiin torpedoiden koealustaksi Cherbourgiin. Alus myytiin romutettavaksi vuonna 1939.


title: FS Protectrice (1866)

text: Protectrice oli Ranskan laivaston vuonna 1866 vesillelaskettu Embuscade-luokan uiva patteri.


title: FS Protectrice (1866)

text: Alus tilattiin Bordeaux'sta Chantiers de l'Oceanilta ja sen köli laskettiin 5. helmikuuta 1862. Alus laskettiin vesille 8. joulukuuta 1866 ja se otettiin palvelukseen 24. elokuuta 1867.


title: FS Protectrice (1866)

text: Alus otettiin operatiiviseen palvelukseen 24. elokuuta 1867 ja se siirrettiin Cherbourgiin. Alus törmäsi laituriin ja upposi vuonna 1871. Hylky nostettiin. Alus poistettiin Cherbourgissa alusluettelosta 9. elokuuta 1889 ja se myytiin romutettavaksi vuonna 1890.


title: FS Refuge (1866)

text: Refuge oli Ranskan laivaston vuonna 1866 vesillelaskettu Embuscade-luokan uiva patteri.


title: FS Refuge (1866)

text: Alus tilattiin Bordeaux'sta Chantiers de l'Oceanilta ja sen köli laskettiin 25. helmikuuta 1862. Alus laskettiin vesille 1. toukokuuta 1866 ja se otettiin palvelukseen 10. syyskuuta 1867.


title: FS Refuge (1866)

text: Alus siirrettiin vuonna 1868 Brestiin, jossa se poistettiin alusluettelosta 5. heinäkuuta 1884. Alus sijoitettiin liikkuvien puolustusjoukkojen () majoitusalukseksi ja vuonna 1890 teknikkojen harjoitusalukseksi. Alus sijoitettiin vuonna 1895 myyntilistalle, mutta se oli edelleen Penfeldissä Brestissä kesä-heinäkuussa 1940. Alus mahdollisesti romutettiin vuonna 1945.


title: Kaarlo Hiltunen

text: Kaarlo Armas Hiltunen (16. tammikuuta 1910 Helsinki – 8. heinäkuuta 2006 Helsinki) oli suomalainen koreografi, näyttelijä, televisio-ohjaaja ja teatterinjohtaja. Hän aloitti uransa näyttelijänä 1930-luvulla, siirtyi Suomalaisen Oopperan palvelukseen 1940-luvulla, toimi teatterinjohtajana 1950-luvulla ja televisioteatterissa vuodesta 1960 alkaen. Hän ohjasi koreografioita paitsi näyttämölle myös elokuviin ja televisiotuotantoihin sekä loi omia baletteja.


title: Kaarlo Hiltunen

text: Kaarlo Hiltusen vanhemmat olivat liikemies Karl Fredrik Hiltunen ja Maria Laine. Käytyään keskikoulun Lohjalla hän suoritti Suomen Näyttämöopiston kurssin vuosina 1928–1930 ja liittyi Viipurin Näyttämöön 1930. Lyhyen Viipurin-kautensa jälkeen Hiltunen työskenteli näyttelijänä Helsingin Kansanteatterissa 1933–1934, Turun Työväen Teatterissa 1934–1935 ja tanssisolistina Suomalaisessa Oopperassa 1935–1936 Sen jälkeen hänellä oli jälleen kaksi näyttelijäkiinnitystä: Kotkan Maakuntateatteri 1936–1938 ja Porin Teatteri 1939–1940.


title: Kaarlo Hiltunen

text: Vuosina 1940–1950 Hiltunen työskenteli tanssisolistina, koreografina ja ohjaajana Suomalaisessa Oopperassa. Vuosina 1953–1955 hän toimi Jyväskylän Työväen Teatterin johtajana ja vuosina 1957–1959 Lahden Kaupunginteatterin johtajana. Vuonna 1960 Hiltunen aloitti työnsä MTV-Teatterin ohjaajana. Lisäksi hän toimi Suomen Tanssitaiteilijain Liiton puheenjohtajana kahdesti, 1948–1949 ja 1950–1951.


title: Kaarlo Hiltunen

text: Hiltusen omia baletteja ovat muun muassa "Anna meille anteeksi", "Laitapuolella" ja "Noituutta". Hänen tanssiosiaan olivat muun muassa pääosa kappaleessa "Sibeliana". Puhenäyttämöllä Hiltusen roolitehtäviin lukeutuivat esimerkiksi Fritz Junek ("Ihmisiä jäälautalla") ja Simolan isäntä ("Niskavuoren naiset").


title: Kaarlo Hiltunen

text: Hiltusen näyttämöohjauksia olivat muun muassa "Niskavuori"-sarja, "Kuriton sukupolvi", ooppera "Carmen" ja baletti "Pessi ja Illusia".


title: Kaarlo Hiltunen

text: Hiltunen työskenteli MTV-Teatterissa 1960- ja 1970-luvulla. Hän ohjasi muun muassa 11-osaisen televisiosarjan "Havukka-ahon ajattelija" (1971). Lisäksi hän suunnitteli koreografioita ohjaamiinsa televisiotuotantoihin.


title: Kaarlo Hiltunen

text: Hiltunen teki pieniä sivuosia kahdessatoista valkokangaselokuvassa vuosina 1938–1958. Erkki Uotilan elokuvassa "Sinä olet kohtaloni" (1945) hänen nimensä oli muodossa Kalle Hiltunen. Hän näytteli Mirjami Kuosmasen tulkitseman Ruthin rakastajaa, Torstia.


title: Kaarlo Hiltunen

text: Kreditoimattomana näyttelijänä Hiltunen oli yhdessätoista valkokangaselokuvassa vuosina 1935–1951. Hiltusella oli kolme kreditoimatonta tanssijan tehtävää valkokankaalla: "Poretta eli Keisarin uudet pisteet" (1941). "Ryhmy ja Romppainen" (1941) sekä "Herra ja ylhäisyys" (1944).


title: Iltatuulen viesti

text: ”Iltatuulen viesti” on Martti ”Masa” Jäppilän säveltämä ja sanoittama valssi, jonka levytti ensimmäisenä tamperelainen Matti Kanto joulukuussa 1952. Tämä esitys ei kuitenkaan koskaan tullut suosituksi. Vuonna 1961 äänitettiin A. Aimon versio.


title: Iltatuulen viesti

text: Aikamiehet-kuoro levytti ”Iltatuulen viestin” Dallapé-orkesterin säestyksellä vuonna 1964. Sekin jäi ilmestyessään vähälle huomiolle, mutta nousi suureen suosioon vuosina 1967–1969, jolloin se ylsi Suomen myyntilistan kärkeen ja pysyi "Lista"-ohjelman listalla yli 90 viikon ajan. ”Iltatuulen viestiä” on myyty yli 30 000 kappaletta, mikä tekee siitä yhden kaikkien aikojen myydyimmistä suomalaisista singleistä (13. sija lokakuussa 2014).


title: Iltatuulen viesti

text: Vuonna 1964 perustettu Aikamiehet-kuoro äänitti ”Iltatuulen viestin” 10. syyskuuta 1964 Kirjatalon juhlasalissa yhdessä ”Musta Rudolf” -nimisen kappaleen kanssa. Säestäjänä toimi Dallapé-orkesteri kapellimestarinaan George de Godzinsky. Molemmat kappaleet saatiin nauhalle yhdellä otolla.


title: Iltatuulen viesti

text: Singlen "Iltatuulen viesti / Musta Rudolf" julkaisi vuonna 1964 Odeon Records. Se jäi kuitenkin ilmestyessään vähälle huomiolle. Vuonna 1966 kappale soi kuitenkin muutaman kerran Arttu Suuntalan radio-ohjelmassa "Kesämökin gramofoni".


title: Iltatuulen viesti

text: Vuonna 1967 Iltatuulen viesti alkoi saavuttaa suosiota Yleisradion listan "Kahdeksan kärjessä" -ohjelmassa. Niinpä Finlandia-yhtiö julkaisi singlen uudestaan. Heinäkuussa kappale nousi levymyyntitilaston ykköseksi. Todellisen suursuosikin ”Iltatuulen viestistä” teki loppiaisena 1968 alkanut "Lista"-ohjelma, joka perustettiin "Kahdeksan kärjessä" -ohjelman pohjalle. Siinä vaihtuva puhelinraati äänesti kuultavista kappaleista. Huonoimmin sijoittuneet putosivat, ja tilalle pyrkivät uudet. ”Iltatuulen viesti” ei koskaan noussut tämän listan ykköseksi, mutta se oli mukana hyvin pitkään – aina ensimmäisestä jaksosta lokakuuhun 1969 asti. Kaikkiaan listaviikkoja kertyi yli 90.


title: Iltatuulen viesti

text: Jatkuvasti soinut hitti myös ärsytti. Pilapiirtäjä Kari Suomalainen otti asiaan kantaa Helsingin Sanomissa 24. tammikuuta 1969. Hänen luomansa hahmo Elma Kutiainen totesi: "Minulla on kaksi suosikkikappaletta, toinen on ”Iltatuulen viesti” ja toinen – sama uudelleen." Lopulta ”Iltatuulen viestiä” alettiin pitää maanvaivana. Kappaleen loputtomalta tuntunut suosio oli yksi "Lista"-ohjelman lopettamisen syistä. Viimeinen jakso lähetettiin 27. lokakuuta 1970.


title: Iltatuulen viesti

text: Historioitsija Marko Tikan mukaan "Iltatuulen viestin" suosio kertoo paljon 1960-luvusta. Kun Suomi modernisoitui voimakkaasti muidenkin kuin vain Dallapé-orkesterin ympärillä, kaipuu johonkin pysyvään konkretisoitui tanssilavoissa, sorateissä ja maaseudussa, joka oli vielä 1960-luvulla kaukana modernista Suomesta. Henkilöautojen, elementtikerrostalojen, sosiaaliturvan ja yhtenäisen koulujärjestelmän moderni Suomi oli vasta syntymässä, mutta rakennemuutos oli tulossa vain hieman myöhemmin ja sitäkin rajumpana. Musiikissa modernisoituminen näkyi ääripäiden syntymisenä, ja kevyt musiikki jakautui selvästi "vanhaan" ja "uuteen"; viimeksi mainittuun lukeutuivat muiden muassa Danny, Johnny Liebkind, Eero ja Jussi Raittinen, The Beatles ja The Rolling Stones. Tässä vaiheessa kehittyivät varsinkin vanhan tanssimusiikin – jota "Iltatuulen viesti" edusti – ja kaikkien muiden musiikinlajien välille avoimen vihamieliset välit. "Iltatuulen viestistä" tuli Dallapén ainoa listamenéstys, vaikka sen kipuaminen listojen kärkipäähän tapahtui varsin hitaasti. Tällöin jo vaikeasti sairas Martti Jäppilä käsitti, että "Iltatuulen viestistä" tulisi tavallaan hänen muistokirjoituksensa ja hän ehti vielä nähdä levytyksen alkumenestyksen. Sen sijaan kappaleen suosion huippua hän ei ollut enää näkemässä, sillä hän kuoli 22. maaliskuuta 1967.


title: Iltatuulen viesti

text: ”Iltatuulen viesti” -singleä on myyty kaikkiaan yli 30 000 kappaletta. Vuonna 2014 se oli Suomen kaikkien aikojen 13. myydyin single.


title: Iltatuulen viesti

text: Muita kappaleen levyttäneitä ovat Esko Könönen (1967), Olavi Lampinen (1972), Tapani Kansa (1972), Olli Heikkilä (1974), Henry Theel (1976), Jörgen Petersen (1977), Kalevi Nyqvist (1984), Erkki Kanto (1985), Martti Koskimo (1988), Teuvo Oinas (1990), Sandels-Seitsikko (1991), Matias Sassali (1991) ja Olli Kivistö (1995).


title: Meidän kaupunkimme (elokuva)

text: Meidän kaupunkimme ("Our Town") on yhdysvaltalainen elokuva vuodelta 1940. Se on kirjailija Thornton Wilderin elokuvasovitus omasta samannimisestä näytelmästään vuodelta 1938. Elokuvan on ohjannut Sam Wood ja sen pääosia esittävät Martha Scott ja William Holden.


title: Meidän kaupunkimme (elokuva)

text: Elokuva on varsin uskollinen toisinto Wilderin näytelmästä, lukuun ottamatta kahta seikkaa. Näytelmässä käytetään vain viitteellisiä lavasteita ja paljon mimiikkaa, kun taas elokuva on normaalisti lavastettu ja näytelty. Näytelmässä kolmas näytös perustuu yhden päähenkilön kuolemaan ja kuolleista heräämiseen, mutta elokuvassa hän vain näkee unta kuolemastaan ja herää taas tavalliseen elämään.


title: Meidän kaupunkimme (elokuva)

text: "The New York Timesin" kriitikot valitsivat "Meidän kaupunkimme" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Meidän kaupunkimme (elokuva)

text: Elokuvan esitysoikeudet ovat nykyisin vapaita, ja elokuva on nähtävissä muun muassa YouTubessa ja Internet Archivessa."Meidän kaupunkimme" oli ehdolla parhaan elokuvan Oscar-palkinnon voittajaksi. Teatterissakin Emily Webbin roolia näytellyt Martha Scott oli ehdolla naispääosan Oscarin saajaksi, säveltäjä Aaron Copland elokuvan alkuperäismusiikista ja Thomas T. Moulton äänityöstä.


title: Kaysone Phomvihane

text: Kaysone Phomvihane (13. joulukuuta 1920 – 21. marraskuuta 1992) oli laosilainen poliitikko. Hän oli Laosin kommunistisen puolueen johtaja ja toimi Laosin presidenttinä vuosina 1991–1992.


title: Kaysone Phomvihane

text: Phomvihane, Nouhak Phoumsavanh ja Khamtai Siphandon kuuluivat kommunistisen Pathet Laon ydinryhmään, joka nousi valtaan vuonna 1975. Heitä kutsuttiin "rautakolmioksi".


title: Paine (täsmennyssivu)

text: Paine voi tarkoittaa:Paine, sukunimi:


title: Dexter Fowler

text: William Dexter Fowler (s. 22. maaliskuuta 1986 Atlanta, Georgia) on yhdysvaltalainen baseballpelaaja, joka pelaa MLB-liigan Houston Astrosissa. Hänen pelipaikkansa on keskikoppari.


title: Dexter Fowler

text: Vuosina 2008–2013 Fowler pelasi Colorado Rockiesin joukkueessa. Ennen MLB-debyyttiään hän oli jo ehtinyt voittaa olympiapronssia vuoden 2008 olympiakisoissa Pekingissä.


title: Vihreät laitumet

text: Vihreät laitumet ("The Green Pastures") on yhdysvaltalainen William Keighleyn ja Marc Connellyn ohjaama elokuva vuodelta 1936. Se perustuu Connellyn näytelmään "Jumalan vihreät laitumet" vuodelta 1930. Näytelmä sai Suomessa aikaan valtavan jumalanpilkkakohun 1932, koska Jumala esitetään siinä mustaihoisena. Myös elokuva kiellettiin tuoreeltaan Suomessa, Australiassa ja Unkarissa. Suomessa elokuva sai ensi-iltansa vasta kymmentä vuotta myöhemmin 1946.


title: Vihreät laitumet

text: Elokuva on yksi kuudesta Hollywoodin studiokauden elokuvasta, jossa on kokonaan afroamerikkalaisista muodostuva näyttelijäkunta.


title: Škoda Favorit (1936)

text: Škoda Favorit oli tšekkoslovakialaisen ASAP:n vuosina 1936–1941 valmistama henkilöauto.


title: Škoda Favorit (1936)

text: Favorit suunniteltiin Škoda Rapidin ja suurikokoisen Škoda Superbin väliin. Ensimmäinen, sivuventtiilimoottorilla varustettu malli oli tyyppi 904, jota valmistettiin vuosina 1936–1939. Vuonna 1938 esiteltiin kansiventtiilimoottorilla varustettu Favorit 2000 OHV eli tyyppi 923, jota valmistettiin vuoteen 1941 asti.


title: Škoda Favorit (1936)

text: Korimallit olivat neliovinen sedan sekä limusiini. 2000 OHV -mallia valmistettiin myös sotilaskäyttöön.


title: Škoda Favorit (1936)

text: Ensimmäisessä mallissa, tyyppi 904:ssä, oli voimanlähteenä iskutilavuudeltaan 1 802-kuutioinen, nelisylinterinen sivuventtiilimoottori jonka sylinterin halkaisija oli 75 mm ja iskun pituus 102 mm. Kampiakseli oli laakeroitu kuudella runkolaakerilla. Moottorin teho oli 28 kW ja siinä oli Zenith 30 VEI -kaasutin. Moottorin sähköosat olivat Boschin ja Scintillan valmistamia. Auton huippunopeus oli 95 km/h.


title: Škoda Favorit (1936)

text: Jälkimmäinen muunnelma oli varustettu 2 091-kuutioisella kansiventtiilimoottorilla, jonka sylinterin halkaisija oli 80 mm ja iskun pituus 104 mm. Kaasuttimena oli Solex 30 FJ tai 32 USIP. Auton huippunopeus oli 110 km/h.


title: Škoda Favorit (1936)

text: Voimansiirrossa oli kuiva yksilevykytkin ja nelivaihteinen vaihteisto, jonka kolmas ja neljäs vaihde oli synkronoitu. Voimansiirtoakseli kulki runkoputken läpi putken takaosaan kiinnitettyyn vetopyörästöön. Taka-akselilla oli heilurityyppinen erillisjousitus ja kaksi poikittaista lehtijousta. Etuakselilla oli yläpuoliset kolmiotuet ja alapuolella poikittainen lehtijousi. Käyttöjarruina oli hydraulitoimiset rumpujarrut edessä ja takana; seisontajarru vaikutti takajarruihin mekaanisen välityksen kautta. Ohjausvaihde oli kierukkatyyppinen.


title: Kamalari

text: Kamalari (suomeksi: lujasti työtä tekevä nainen) on velkaorjuuden muoto, joka on vallalla Nepalissa. Kamalari-orjat ovat tyttöjä ja nuoria naisia, jotka tekevät kotiapulaisen töitä orjuudessa. Velkajärjestelmä kiellettiin lailla vuonna 2006, minkä seurauksena orjien määrä on laskenut 12 000:sta noin 500-600:aan.


title: Kamalari

text: Etelä-Nepalilaisen "tharu"-heimon jäseniä on orjuutettu jo vuosisatojen ajan velkajärjestelmällä nimeltä "kamaiya". Orjuus lisääntyi 1950–70-luvulla, kun muut etniset ryhmät alkoivat asuttaa thalien asuinaluetta, Terrain tasankoa.


title: Kamalari

text: Pienviljelyä harjoittavilla tharuilla ei ole virallisia papereita maan omistuksesta, jolloin muut ovat ottaneet maat haltuunsa. Tharut ovat joutuneet ottamaan lainaa, mutta jos velkaa ei pystytä maksamaan takaisin, joudutaan tyttäriä myymään velan pantiksi maanomistajille tai ylempien kastien varakkaille ihmisille. Velkajärjestelmässä velka periytyy sukupolvelta toiselle. Orjiksi joutuvat kouluikäiset tytöt joskus jo alle 10-vuotiaana. Kamalarit ovat isäntäperheiden orjina useita vuosia. Tytöt pakotetaan tekemään työtä palkatta ja perheet saavat tyttärensä käytöstä noin 25 euroa vuodessa.


title: Kamalari

text: Työhön kuuluu tiskaaminen, siivoaminen, ruoanlaitto ja lastenhoito. Osa Kamalareista työskentelee myös pelloilla. Usein tyttöjä kuritetaan ja kidutetaan henkisesti sekä käytetään seksuaalisesti hyväksi. Sairastuneita kamalari-orjia ei hoideta ja koulua ei välttämättä saa käydä kuin parina päivänä viikossa.


title: Kamalari

text: Vuonna 2002 Nepalin hallitus mitätöi kamalari-orjien velat erillislailla. Velkajärjestelmä kiellettiin Nepalissa lailla vuonna 2006. Vuonna 2006 Kamalari-orjia oli 12 000. Vuoden 2014 arvion mukaan orjien määrä oli laskenut noin 500–600:aan. Vapautuneet ovat yleensä parikymppisiä nuoria naisia. Plan Nepal -järjestö on ollut mukana edesauttamassa orjuuden kitkemistä Nepalista.


title: Kamalari

text: Orjuudessa ollessaan tharu-heimon naiset käyttivät sukunimenä etnisen ryhmän nimeä, joka viittaa jo historiallisestikin orjuutettuun kansanosaan. Siksi orjuudesta vapautuneet naiset ovat usein vaihtaneet sukunimekseen "Chaudhary", joka on menestykseen viittaava intialaisten kauppiaiden sukunimi.


title: Kamalari

text: Kamaiya-järjestelmän kieltänyt laki ei poistanut orjuutta Nepalissa, sillä se ei koskenut kaikkea velkaorjuutta. Esimerkiksi haruwat pysyvät yhä pakkotyössä kyntäjinä, charuwat orjuutettuina karjapaimenina. Myös haliya-alkuperäiskansan jäseniä orjuutetaan yhä, vaikka heitä koskeva orjuuden kieltävä laki astui voimaan vuonna 2008.


title: Knockout game

text: Knockout game (myös Knockout King tai Polar Bear Hunting) on Yhdysvalloista lähtöisin oleva ilmiö. Pelissä valitaan satunnainen uhri, joka on tarkoitus lyödä yhdellä iskulla tajuttomaksi. Suoritus voidaan myös kuvata kännykkäkameralla ja jakaa netissä. Ensimmäiset maininnat ilmiöstä ovat vuodelta 1992, ja se sai runsaasti mediahuomiota vuodesta 2013 alkaen.


title: Knockout game

text:
MTV3 uutiset kertoi 7.10.2014 itähelsinkiläisestä enimmäkseen maahanmuuttajataustaisesta nuorisojengistä, joka on käyttänyt silmitöntä väkivaltaa sivullisiin ihmisiin. Jengin käyttämään väkivaltaan on liittynyt peli, jossa pisteitä saa siitä, jos saa ensimmäisellä lyönnillä maahan, tai jos uhri on erityisen heikko tai arka.
Poliisin mukaan epäiltyjä tekijöitä on viitisenkymmentä ja rikoksia on kirjattu noin 70.


title: FS Cerbère (1868)

text: Cerbère oli Ranskan laivaston vuonna 1868 vesillelaskettu Cerbère-luokan törmäyskeulalla varustettu alus.


title: FS Cerbère (1868)

text: Alus tilattiin Brestin laivastontelakalta ja sen köli laskettiin 14. heinäkuuta 1865. Alus laskettiin vesille 23. huhtikuuta 1868 ja se otettiin palvelukseen 23. heinäkuuta 1870.


title: FS Cerbère (1868)

text: Alus riisuttiin aseista vuosina 1885-1886 ja se poistettiin alusluettelosta 12. marraskuuta 1886. Alus romutettiin vuonna 1887 Cherbourgissa.


title: Rombo

text: Rombo on yksi Pohjois-Tansaniassa asuvan chaga-kansan puhumista kielistä. Se on osa chagojen murrejatkumoa, johon kuuluvat myös vunjon, mochin ja machamen kielet.


title: Molekyyliseula

text: Molekyyliseula on huokoskooltaan yhtenäinen huokoinen materiaali, jolla on suuri adsorptiokyky ja joka kykenee adsorboimaan molekyylejä, jotka ovat kooltaan pienempiä kuin huokosten halkaisija. Molekyyliseulat luokitellaan huokoskoon mukaan mikro-, meso- ja makrohuokoisiin molekyyliseuloihin. Molekyyliseulojen materiaali on tyypillisesti joko zeoliitti tai huokoinen lasi. Molekyyliseuloja käytetään useisiin tarkoituksiin muun muassa kuivausaineena ja katalyyttinä.


title: Molekyyliseula

text: Tyypillisimmät molekyyliseulamateriaalit ovat zeoliitit, jotka ovat alkali- ja maa-alkalimetallien aluminosilikaatteja sekä huokoinen borosilikaattilasi. Molekyyliseulat jaetaan kolmeen luokkaan riippuen niiden huokoskoosta. Huokoskoko voidaan ilmoittaa joko nanometreinä tai ångströmeinä. Pienimmät huokoskoot ovat mikrohuokoisilla molekyyliseuloilla, joiden huokoskoko on alle 2 nm (20 Å). Tällaisia ovat muun muassa yleisimmin käytetyt zeoliitti- ja lasimolekyyliseulat sekä aktiivihiiliseulat. Mesohuokoisen materiaalin huokoskoko on välillä 2–50 nm (20–500 Å) ja makrohuokoisten molekyyliseulojen huokoskoko on yli 50 nm (500 Å). Mesohuokoisia ja makrohuokoisia molekyyliseuloja ovat muun muassa eräät metallioksidit, metalliseokset ja epäorgaaniset polymeerit.


title: Molekyyliseula

text: Molekyyliseuloilla on suuri ominaispinta-ala, minkä vuoksi niillä on suuri adsorptiokyky. Tyypillisimpiä ovat muun muassa vesi, rikkivety, hiilidioksidi, ammoniakki ja pienikokoiset hiilivedyt. Zeoliittimolekyyliseulat adsorboivat erityisesti polaarisia molekyylejä kuten vettä. Hiili ja polymeerit adsorboivat erityisesti polaarittomia komponentteja kuten hiilivetyjä. Zeoliitit ovat happamia ja niitä käytetään tämän vuoksi happamina katalyytteinä.


title: Molekyyliseula

text: Tärkein molekyyliseulojen käyttökohde on veden poisto kaasuista ja muista nesteistä. Molekyyliseulojen avulla vettä poistetaan muun muassa maakaasusta, ilmasta, polaarisista orgaanisista yhdisteistä kuten etanolista ja metanolista ja lääkepakkauksista. Tämän ominaisuuden ja myös zeoliittien happamuuden vuoksi molekyyliseuloja käytetään myös katalyyttinä esteröintireaktioissa. Muita katalyyttisiä prosesseja, joissa käytetään molekyyliseuloja ovat muun muassa alkaanien isomerointi, aromaattiset reaktiot, ksyleenin isomerointi, kumeenin, etyylibentseenin ja p-etyylitolueenin valmistus. Molekyyliseuloja voidaan käyttää adsorboimaan myös muita yhdisteitä kuten rikkivetyä, hiilidioksidia ja tioleita maakaasusta. Lisäksi niitä voidaan käyttää erottamaan haarautuneita hiilivetyjä haarautumattomista. Molekyyliseuloja, joiden huokoskoko on 3–8 Å ovat tyypillisiä kaasuseosten puhdistamiseen käytettyjä molekyyliseuloja ja huokoskooltaan hieman suurempia (8–12 Å) olevia molekyyliseuloja käytetään nesteiden kanssa. Mesohuokoisia ja makrohuokoisia molekyyliseuloja käytetään pääasiassa katalyytteinä. Molekyyliseuloja voidaan käyttää joko rakeina tai jauhettuina.


title: Sandawe

text: Sandawe on Tansaniassa puhuttu kieli, jota puhuu äidinkielenään ihmistä. Sandawe ja hadza luokitellaan usein khoisankielten kielikuntaan, mutta afrikantutkijoiden keskuudessa ei ole yksimielisyyttä siitä, ovatko ne sukua muille khoisankielille tai toisilleen. Osa kielitieteilijöistä pitää sandawea ja hadzaa isolaattikielinä.


title: Hadza

text: Hadza on Tansaniassa puhuttu uhanalainen kieli, jota puhui vuonna 2008 äidinkielenään ihmistä. Hadza ja sandawe luokitellaan usein khoisankielten kielikuntaan, mutta afrikantutkijoiden keskuudessa ei ole yksimielisyyttä siitä, ovatko ne sukua muille khoisankielille tai toisilleen. Osa kielitieteilijöistä pitää hadzaa ja sandawea isolaattikielinä.


title: Amy Ryan

text: Amy Ryan (s. 3. toukokuuta 1969 Queens, New York, New York, Yhdysvallat) on yhdysvaltalainen näyttelijä. Hän sai parhaan naissivuosan Oscar- ja Golden Globe -ehdokkuudet elokuvasta "Gone Baby Gone" (2007). Hänet tunnetaan myös muun muassa rooleistaan televisiosarjoissa "Langalla", "Terapiassa" ja "Konttori". Hän on näytellyt lisäksi muun muassa elokuvissa "Capote" (2005), "Changeling – vaihdokas" (2008), "Green Zone" (2010), "Escape Plan" (2013) ja "Birdman" (2014).


title: Lentsikat 2: Pelastajat

text: Lentsikat 2: Pelastajat () on 18. heinäkuuta 2014 ensi-iltansa saanut yhdysvaltalainen tietokoneanimaatioelokuva, jonka tuotti Walt Disney Pictures. Elokuva on jatkoa vuonna 2013 ilmestyneelle elokuvalle "Lentsikat". Elokuva sai Suomen ensi-iltansa 25. heinäkuuta 2014.


title: Lentsikat 2: Pelastajat

text: Maailmankuulu kilpalentokone Dusty saa tietää vaihdelaatikkonsa olevan vakavasti vahingoittunut, jonka seurauksena hän ei ehkä enää koskaan voi lentää kilpaa. Dusty liittyy lentopalokuntaan, jossa hän tapaa uusia tuttavuuksia. Heidän tehtävänään on sammuttaa metsäpalo ja Dusty saa oppia, mitä todellinen sankaruus on.


title: Lentsikat 2: Pelastajat

text: Elokuvalla on Rotten Tomatoesissa 44 % "mätä" arvosana. Jussi Huhtala totesi Episodissa elokuvan olevan "näyttävä ja viihdyttävä koko perheen animaatio, jossa on kekseliäitä hahmoja ja lennokkaita kohtauksia" ja antoi arvosanaksi 3/5. Myös Tuomas Riskala antoi Iltalehdessä arvosanaksi 3/5 ja totesi elokuvan olevan "perushyvää lastenviihdettä, joka ei räjäytä mielikuvitusta mutta ei myöskään turruta sitä".


title: Magnus Bunnskog

text: Magnus Bunnskog (s. 1974 Gunnarsjö) on ruotsalainen säveltäjä ja monipuolinen intermediataiteilija. Hän opiskeli alun perin draamaa, runoutta ja proosaa; tämän jälkeen hän sai sävellysopetusta Per Mårtenssonilta, Sven-David Sandströmiltä ja Henrik Strindbergiltä Visbyssä vuosina 1998–2000 ja 2001–02. Bunnskogin sävellystuotantoon kuuluu kamari-, vokaali- ja elektroakustisia teoksia sekä multimediateoksia. Hänen musiikkiaan on esitetty Ruotsissa ja Kreikassa.


title: Magnus Bunnskog

text: Bunnskog on kirjoittanut runoutta ja tuottanut lyhytelokuvia. Vuonna 2000 hän aloitti toiminnan Splintermind-projektissa. Hän on myös toiminut teatteriteknikkona Göteborgissa ja kiertueilla Euroopassa. Hän on esiintynyt näyttelijänä Ruotsissa ja Kamerunissa. Hän toimi nuorten säveltäjien UNM-festivaalin johtokunnan jäsenenä Norrköpingissä ja Tukholmassa 2004.


title: Pangasinan

text: Pangasinan on yksi Filippiinien provinsseista. Se sijaitsee Ilocosin alueella Luzonin saaren länsiosassa. Provinssissa asuu vuoden 2000 väestönlaskennan mukaan 2,4 miljoonaa ihmistä.


title: Tuhkakulmaorneero

text: Tuhkakulmaorneero ("Cranioleuca curtata") on orneeroiden heimoon kuuluva varpuslintu.


title: Tuhkakulmaorneero

text: Tuhkakulmaorneeroa tavataan Boliviassa, Perussa, Ecuadorissa ja Kolumbiassa. Metsien tuhoutuminen on uhka lajille, ja se on luokiteltu vaarantuneeksi.


title: Pangasinanin kieli

text: Pangasinan on Filippiineillä Luzonin saaren länsiosassa puhuttu malaijilais-polynesialainen kieli. Se on kansalliskielen asemassa Ilocosin alueeseen kuuluvassa Pangasinanin provinssissa. Pangasinania puhui vuonna 1990 äidinkielenään 1,2 miljoonaa ihmistä.


title: Myyntiautomaatti

text: Myyntiautomaatti on kone, josta saa jotain tuotetta maksua vastaan. Automaatin myymät tuotteet voivat olla esimerkiksi makeisia, juomia tai savukkeita.


title: Myyntiautomaatti

text: Varhaisimpia tunnettuja kolikolla toimivia myyntiautomaatteja olivat noin vuonna 1615 Englannin kapakoihin tulleet tupakka-automaatit. Myyntiautomaatin ajatuksen esitti tosin jo ensimmäisellä vuosisadalla elänyt antiikin kreikkalainen Heron Aleksandrialainen.


title: Sakarias (Johannes Kastajan isä)

text: Sakarias () oli Luukkaan evankeliumin mukaan Johannes Kastajan isä, Aaronin sukuun kuulunut pappi ja profeetta. Hänen vaimonsa oli Elisabet, joka oli Jeesuksen äidin Marian sukulainen. Sakarias () mainitaan myös Koraanissa, ja hänet tunnustetaan profeetaksi myös islaminuskossa.


title: Sakarias (Johannes Kastajan isä)

text: Luukkaan evankeliumin mukaan Sakarias kuului Abian osastoon ja toimi pappina Jerusalemin temppelissä Herodeksen hallitessa. Myös hänen vaimonsa kuului Aaronin papilliseen sukuun. Molempien mainitaan olleen hurskaita ja kaikkien säädösten kannalta nuhteettomia. Evankeliumissa kerrottujen tapahtumien alkaessa he olivat kuitenkin vielä lapsettomia, sillä Elisabet oli hedelmätön ja molemmat olivat jo vanhoja. Papillisia tehtäviä temppelissä suorittivat vuorotellen niiden eri sukujen jäsenet, jotka Daavid oli tehtävään määrännyt. Luukas kertoo, että sen viikon aikana, jolloin Sakarian suku oli velvollinen palvelemaan temppelissä, Sakarian osaksi tuli arvonnan perusteella suitsutusuhrien suorittaminen. Kesken suitsutuksen hänelle ilmestyi Herran enkeli, joka ilmoitti hänelle, että hänen vaimonsa synnyttäisi pojan, jolle olisi annettava nimi Johannes, ja että tästä pojasta tulisi käymään Herran edellä Elian hengessä ja voimassa. Korkean ikänsä vuoksi Sakarias ilmaisi epäilyksensä siitä, voiko tämä olla mahdollista. Tähän enkeli, joka ilmoitti olevansa Gabriel, sanoi, että epäuskonsa vuoksi Sakarias tulisi täysin mykäksi siihen saakka, kunnes lapsi olisi syntynyt. Näin tapahtuikin. Temppelin ulkopuolella kansa ihmetteli, miksi Sakarias viipyi siellä niin kauan. Kun hän lopulta ulos, hän ei kyennyt puhumaan, ainoastaan viittomaan, ja kansa ymmärsi, että hän oli nähnyt temppelissä näyn.


title: Sakarias (Johannes Kastajan isä)

text: Kun Sakaria oli palannut kotiinsa Juudean vuorimaille, todennäköisesti Hebroniin, hänen vaimonsa Elisabet tuli raskaaksi. Hänen raskausaikansa kuudentena kuukautena enkeli Gabriel vieraili hänen sukulaisensa Maria luona ja ilmoitti, että hänkin synnyttäisi lapsen, vaikka hän oli neitsyt. Pian tämän jälkeen Maria matkusti sukulaisensa Elisabetin luo ja kertoi tälle, mitä enkeli oli sanonut. Maria viipyi Elisabetin luona yli kolme kuukautta, kunnes tämän poika oli syntynyt ja palasi vasta sen jälkeen kotiinsa.


title: Sakarias (Johannes Kastajan isä)

text: Elisabet synnytti pojan. Kun tämä kahdeksan päivänä ympärileikattiin Mooseksen lain mukaisesti, hänen sukulaisensa ja naapurinsa ehdottivat pojalle tämän isän nimeä Sakarias. Elisabet kuitenkin sanoi, että tälle oli annettava nimi Johannes, vaikka sitä ei ollut kenelläkään hänen sukulaisellaan. Asian ratkaisemiseksi Sakariaan mielipidettä kysyttiin viittomalla. Sakarias pyysi kirjoitustaulua ja kirjoitti siihen: "Hänen nimensä on Johannes." Kaikki hämmästyivät. Samalla Sakarias sai puhekykynsä takaisin, kiitti Jumalaa ja lausui ennustuksen, "Sakariaan kiitosvirren", joka on tullut tunnetuksi nimellä "Benedictus". Lapsi "kasvoi hengessä", mutta pysyi erämaassa siihen saakka, kunnes hän aloitti tehtävänsä, jonka vuoksi häntä alettiin kutsua Johannes Kastajaksi.


title: Sakarias (Johannes Kastajan isä)

text: Ortodoksisen perimätiedon mukaan Elisabet piileksi poikansa kanssa vuoristossa, kun Herodes kuultuaan Messiaan syntymästä määräsi alle kaksivuotiaat poikalapset surmattaviksi. Kun Johannesta etsittiin, Sakarias palveli temppelissä ja hänet surmattiin.


title: Sakarias (Johannes Kastajan isä)

text: Koska Luukkaan evankeliumin mukaan Maria oli Elisabetin sukulainen, Sakarias saattoi asua samalla seudulla, josta Marian perhe oli kotoisin. Nykyiset tutkijat kuitenkin pitävät tätä mainintaa sukulaisuudesta hyvin epäluotettavana.


title: Sakarias (Johannes Kastajan isä)

text: Roomalaiskatolinen kirkko kunnioittaa Sakariasta pyhimyksenä. Hänen ja Elisabetin yhteinen muistopäivä katolisessa pyhimyskalenterissa on 23. syyskuuta. ortodoksisessa kirkossa Sakarian ja hänen vaimonsa Elisabetin yhteistä muistopäivää vietetään 5. syyskuuta. Myös joissakin luterilaisissa kirkoissa kuten amerikkalaisessa Missouri-synodissa Sakariaan ja Elisabetin muistopäivä on 5. syyskuuta.


title: Sakarias (Johannes Kastajan isä)

text: Sakarias ja Elisabet mainitaan myös rukouksissa, jotka ortodoksisessa kirkossa luetaan avioliittoon vihittäessä: "Osoittaessasi suosiotasi Sakariaalle ja Elisabetille sinä teit heidän pojastaan edelläkävijän..." sekä edelleen: "Siunaa heidät, Herra, meidän Jumalamme, niin kuin siunasit Sakariaan ja Elisabetin."


title: Sakarias (Johannes Kastajan isä)

text: Armenialaiset uskovat, että Gandzasarin luostarissa Vuoristo-Karabahissa on Sakariaan pyhäinjäännöksiä. Hänen jäännöksiään väitetään kuitenkin olevan myös Konstantinopolissa, jonne ne olisi tuonut kaupunginprefekti Ursus 4. syyskuuta 415.


title: Sakarias (Johannes Kastajan isä)

text: Sen perusteella, että Sakarias kuului Abian osastoon, jonka viikon kestänyt vuotuinen palvelusvuoro oli kahdeksantena , on yritetty tehdä päätelmiä siitä, mihin aikaan vuodesta Gabriel ilmestyi hänelle sekä siihen perustuen myös, mihin aikaan vuodesta Jeesus syntyi.


title: Sakarias (Johannes Kastajan isä)

text: Vuonna 2003 Yad Avshalomista, ensimmäiseltä vuosisadalta peräisin olevasta muistomerkistä Jerusalemista löydettiin piirtokirjoitus, jossa sanotaan: "Tämä on Sakariaan, marttyyrin, pyhän papin, Johnanneksen isän hauta." Jotkut tutkijat päättelivät, että kyseessä on nimenomaan Sakariaan, Johannes Kastajan isän hauta. Heprealaisen yliopiston professori Gideon Foersterin mukaan tämä sopii yhteen 500-luvulta peräisin olevan kristillisen tekstin kanssa, jonka mukaan Sakarias haudattiin Simon vanhemman ja Jaakobin, Jeesuksen veljen kanssa, ja hän uskoo molempien olevan autenttisia.


title: Sakarias (Johannes Kastajan isä)

text: Myös muslimit pitävät Sakariasta profeettana, ja hänet mainitaan useita kertoja Koraanissa. Islamilaisen käsityksen mukaan Sakarias oli, paitsi Johannes Kastajan isä, myös Marian, Jeesuksen äidin kasvatusisä. Jotkut muslimit uskovat myös Sakariaan olleen marttyyri. Vanhan perimätiedon mukaan Sakarias olisi sahattu kahtia, samoin kuin Jesajalle kerrotaan käyneen apokryfisessa kirjassa "Profeettojen elämät"


title: Sakarias (Johannes Kastajan isä)

text: Koraanissa Sakarias mainitaan seuraavissa kohdissa:


title: Sakarias (Johannes Kastajan isä)

text:
Sakarias oli hurskas pappi ja Jumalan profeetta, jonka tehtävänä oli rukoilla Jerusalemin temppelissä. Hän sai usein tehtäväkseen suorittaa temppelin jumalanpalvelukset , ja hän oli aina valmiina rukoilemaan Jumalaa. Vanhalla iällään hän alkoi huolestua siitä, kuka hänen kuolemansa jälkeen jatkaisi Jumalan sanan saarnaamista ja kuka hänen jälkeensä suorttaisi temppelin päivittäiset palvontamenot. Sakarias alkoi rukoilla Jumalalta poikaa. Tätä hän ei rukoillut vain siksi, että halusi lapsen vaan hän rukoili myös yhteisönsä puolesta, sillä se tarvitsi sanansaattajaa, Jumalan miestä, joka huolehtisi jumalanpalveluksesta Sakariaan jälkeen. Sakarialla oli vahva luonne, ja hän halusi tehdä pojastaan myös henkisen perillisensä. Hänen unelmanaan oli saada tehtävä pysymään patriarkka Jaakobin jälkeläisillä ja uudistaa Jumalan sanoma Israelille. Koraanissa asiasta kerrotaam näin:
Jumalan lahjana Sakarias sai nimen Johannes (Ya?ya), ainoastaan tälle lapselle varatun nimen. Islamilaisen perimätiedon mukaan Sakarias oli 92-vuotias, kun hänelle ilmoitettiin Johanneksen syntymästä. Sakariaan rukouksen mukaisesti Johannes uudisti Jumalan sanoman, jonka israelilaiset olivat turmelleet ja osittain kadonneet. Koraanissa asiasta kerrotaan näin:
Koraanin mukaan Sakarias oli myös Marian, Jeesuksen äidin kasvatusisä:


title: Sakarias (Johannes Kastajan isä)

text: Muslimiteologien mukaan Sakarias yhdessä Johannes Kastajan ja Jeesuksen kanssa aloitti uuden profeettojen aikakauden. He kaikki olivat Amramin profeetta Aaronin isän jälkeläisiä. Se seikka, että kaikista papeista juuri Sakarias sai tehtäväkseen pitää huolta Mariasta, osoittaa hänen asemansa hurskaana miehenä. Sakariasta ylistetään Koraanissa useita kertoja Jumalan profeettana ja vanhurskaana. Yksi sellainen maininta on Al-An'amin suurassa:


title: Sakarias (Johannes Kastajan isä)

text: Koraanin kääntäjä Abdullah Yusuf Ali on kommentoinut tätä seuraavasti: – olettaen, että nämä profeetat ovat henkisesti yhteydessä toisiinsa. Hän huomauttaa, että Johannes kastaja oli Jeesuksen serkku, kun taas Elia oli yksi niistä, jotka olivat läsnä Kirkastusvuorella, kuten Uudessa testamentissa sanotaan. Sakarias taas oli avioliittonsa kautta Jeesuksen setä ja hänen poikaansa sanotaan Uudessa testamentissa Eliaaksi.linkit:


title: Lars Ekström (säveltäjä)

text: Lars Ekström (s. 23. maaliskuuta 1956 Kalmar) on ruotsalainen säveltäjä. Hän aloitti musiikin teorian ja pianonsoiton opiskelun Kööpenhaminassa vuonna 1975. Myöhemmin hän sai sävellysopetusta Daniel Börtziltä, Pär Lindgreniltä ja Sven-David Sandströmiltä Tukholman kuninkaallisessa musiikkikorkeakoulussa. Lisäksi hän opiskeli Italiassa Franco Donatonin johdolla ja sai diplomin Pariisin konservatoriosta.


title: Lars Ekström (säveltäjä)

text: Ekström on opettanut sävellystä ja instrumentaatiota Kuninkaallisessa musiikkikorkeakoulussa vuodesta 1992, ja vuonna 1998 hänestä tuli Sollentunan Edsbergin musiikki-instituutin vararehtori.


title: Lars Ekström (säveltäjä)

text: Ekströmin tuotannossa pääpaino on orkesteriteoksissa, joihin kuuluvat "Un coup de dés jamais n'abolira le hasard" (kahdelle sinfoniaorkesterille, elektroniikalle ja ihmisäänelle, 1985–86), "Genom prisman av en skärva" (1994) ja "Världen genom världar" (1995). Soolosoittimelle ja orkesterille sävellettyjä teoksia ovat "Do it!" (pasuunalle ja orkesterille, 1987) Ivo Nilssonia varten sekä Niklas Sivelöville sävelletty pianokonsertto. Ekströmin tuotantoon kuuluvat lisäksi muiden muassa lukuisat teokset kamarikokoonpanoille ja soolosoittimille sekä Antonin Artaud -aiheinen ooppera "ARTAUD: Bokstavsguden". Hän on vaikuttanut myös rockmusiikin alalla, toiminut studiomuusikkona ja tehnyt useita levytyksiä.


title: Lars Ekström (säveltäjä)

text: Ekström on ollut Ruotsin säveltäjäliiton jäsen vuodesta 1989.


title: Osagen kieli

text: Osage on Yhdysvalloissa Oklahoman osavaltiossa asuvien osage-intiaanien puhuma erittäin uhanalainen siouxilainen kieli. Valtaosa osageista on nykyisin englanninkielisiä ja osagen kieltä puhuu äidinkielenään enää kymmenen ihmistä, joista kaikki ovat yli 65-vuotiaita.


title: Ruotsinsuomalaisten päivä

text:
Ruotsinsuomalaisten päivä () on 24. helmikuuta vietettävä merkkipäivä. Ruotsin akatemia hyväksyi merkkipäivän kalenteriin 2010, ja sitä vietettiin ensimmäistä kertaa 2011. 24. helmikuuta valittiin ruotsinsuomalaisten päiväksi, koska se on kansanrunouden keräilijä Carl Axel Gottlundin syntymäpäivä.
Päivän tarkoituksena on juhlistaa ruotsinsuomalaisten vähemmistön olemassaoloa sekä herättää valtaväestön kiinnostus ruotsinsuomalaisia kohtaan.


title: Ruotsinsuomalaisten päivä

text: Päivää vietetään ympäri ruotsia, muun muassa Tukholmassa, Eskilstunassa, Göteborgissa, Västeråsissa ja Nykvarnissa. Päivän ohjelmaan on kuulunut esimerkiksi konsertteja, tanssiesityksiä, kirjailijavierailuja, karaoketansseja ja teatteriesityksiä lapsille.


title: Mbundu

text: Mbundu eli umbundu on bantukieli, jota puhuu äidinkielenään kuusi miljoonaa ihmistä Angolassa Benguelan, Huambon ja Bién maakunnissa. Mbundun läheisimmät sukukielet ovat ndombe, nkhumbi ja nyaneka.


title: Nimikkokappale

text: Nimikkokappale on musiikkikappale (tai joissakin tapauksissa yksi muutamasta sellaisesta) johon suosittu ja hyvin vakiintunut laulaja tai yhtye on läheisimmin samaistunut tai josta on parhaiten tunnettu, vaikka laulajalla tai yhtyeellä olisi ollut muitakin erilaisia menestyskappaleita. Nimikkokappaleilla voi olla seurausta spontaaniin julkiseen tunnistamiseen ja/tai musiikkiteollisuuden kehittämään markkinointityökaluun mainostamaan artisteja, myymään heidän nauhoitteita sekä luomaan fanisivuja. Nimikkokappale on tärkeä monille artisteille. Nimikkokappaleen saaneet yhtyeet valitsevat usein sellaisen esitettäväksi joka konsertissa.


Anti Festival International Prize for Live Art on ANTI – Contemporary Art Festivalin perustama suomalainen, maailman ensimmäinen kansainvälinen live art -palkinto. Tieto palkinnon perustamisesta julkistettiin ensimmäisen kerran ANTI-festivalin yhteydessä 24. syyskuuta 2013 ja se jaettiin ensimmäisen kerran 24. syyskuuta 2014. Palkinnon avulla Anti-festivaali haluaa nostaa live art -taiteen arvostusta niin kotimaassa kuin kansainvälisestikin.


title: Anti Festival International Prize for Live Art

text: Palkinnon kokonaisarvo vuonna 2014 oli 30 000 euroa. Palkitulle taiteilijalle myönnettiin rahapalkinnon (15 000 euroa) lisäksi samansuuruisen tuotantoavustus uuden teoksensa tuomiseksi ANTI-festivaalille 2015. Palkinnon rahoitti Saastamoisen säätiö.


text: Palkinnon ehdokkaat ja saajan päättää vuosittain vaihtuva kolmihenkinen kansainvälinen tuomaristo. Vuonna 2014 palkinnonsaajan valitsi tuomaristo, jonka puheenjohtajana toimi Ruth MacKenzie (kansainvälisen Holland Festivalin ja Lontoon Cultural Olympiad 2012 -tapahtuman johtaja). Tuomaristoon kuuluivat myös suomalainen taiteilija Anssi Kasitonni ja arkkitehti Juhani Pallasmaa. Tuomaristo valitsi voittajan kahdeksasta ehdokkaasta, jotka olivat Franko B (UK/IT), Heather Cassils (CA/US), Frog King/Kwok Mang-ho (HK), Saa Sanoa -tuotanto (FI), Gwendoline Robin (BE) ja Joshua Sofaer (UK). Ensimmäisen Anti Festival International Prize for Live Art -palkinnon voitti kanadalainen performanssitaiteilija Heather Cassils.


title: Luettelo pikkuplaneetoista: 408 001–409 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
408001:stä ja päättyen 409000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 409 001–410 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
409001:stä ja päättyen 410000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 410 001–411 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
410001:stä ja päättyen 411000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 411 001–412 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
411001:stä ja päättyen 412000:een.
Kokonaisen luettelon löytää katsomalla Luettelo pikkuplaneetoista.


title: Dacia Sandero

text: Dacia Sandero on ranskalaisen autonvalmistaja Renault’n ja sen romanialaisen tytäryhtiö Dacian vuodesta 2007 lähtien valmistama B-segmentin automalli. Sitä markkinoidaan myös nimellä Renault Sandero tietyillä markkina-alueilla, kuten Venäjällä, Etelä-Afrikassa, Meksikossa ja Etelä-Amerikassa. Auto esiteltiin syyskuussa 2007 ja se rakennetaan Loganin alustalle. Toisen sukupolven markkinointi aloitettiin syyskuussa 2012.


title: Dacia Sandero

text: Vuoden 2008 Euro NCAP -kolaritestistä Sandero sai tulokseksi kolme tähteä viidestä. Vuonna 2013 testattu toisen sukupolven Duster ansaitsi neljä tähteä.


title: Jenni Kokander

text: Jenni Kokander (o.s. Hakala, s. 1980) on suomalainen näyttelijä ja koomikko. Kokander on esiintynyt muun muassa Linnateatterissa sekä elokuvassa "Ainoat oikeat". Kokander on ollut mukana "Putous"-televisiosarjan kuudennella, seitsemännellä ja kahdeksannella tuotantokaudella.


title: Jenni Kokander

text: Kokander juontaa marraskuussa 2014 Yle TV1:llä alkanutta realitysarjaa "Kuka kutsui Kokanderin", jossa hän tutustuu kahdeksaan eri kulttuuria edustavaan lapsiperheeseen.


title: Jenni Kokander

text: Kokander on valmistunut Teatterikorkeakoulusta teatteritaiteen maisteriksi vuonna 2004. Kokander on naimisissa ja hänellä on kaksi lasta.


title: Dacia Duster

text: Dacia Duster on Dacian vuodesta 2010 lähtien valmistama crossover-tyyppinen automalli. Sitä markkinoidaan tietyillä markkina-alueilla, kuten Intiassa, Iranissa, Venäjällä, Meksikossa, Etelä-Afrikassa ja Etelä-Amerikassa nimellä Renault Duster. Auto esiteltiin ensimmäisen kerran Geneven autonäyttelyssä keväällä 2010, ja se on Sanderon jälkeen kolmas automalli, joka perustuu Loganin alustalle. Toisen sukupolven Duster esiteltiin Frankfurtin autonäyttelyssä syksyllä 2017.


title: Dacia Duster

text: Dacia Duster äänestettiin viidentoista maan raadilla "Autobest 2011" -kilpailussa vuoden parhaaksi viralliseksi autoksi.


title: Dacia Duster

text: Vuoden 2011 Euro NCAP -kolaritestistä Duster sai tulokseksi kolme tähteä viidestä. Vuonna 2017 testattu toisen sukupolven Duster ansaitsi sekin kolme tähteä.


title: Dacia Lodgy

text: Dacia Lodgy on Dacian vuodesta 2012 lähtien valmistama tila-automalli, joka esiteltiin ensimmäisen kerran keväällä 2012 Geneven autonäyttelyssä. Uuteen alustaan pohjautuva Dacia Lodgy on etuvetoinen auto, johon on saatavana 1,5 litran dieselmoottori (kaksi variaatiota) ja kaksi bensiinimoottoria, 1,6 l vapaasti hengittävä ja 1,2 l turboahdettu Energy TCe 115.


title: Dacia Lodgy

text: Vuoden 2012 Euro NCAP -kolaritestistä Lodgy sai tulokseksi kolme tähteä viidestä.


title: New York Drama Critics’ Circle

text: New York Drama Critics’ Circle on New Yorkissa toimivien teatterikriitikoiden muodostama ryhmä, joka tunnetaan erityisesti vuosittain jaettavista palkinnoistaan teatterialan saavutuksille Broadwayllä ja muissa kaupungin teattereissa. Sen muodostavat 22 vaihtuvaa teatterikriitikkoa, jotka kuitenkin edustavat varsin pysyvästi tiettyjä newyorkilaisia tai valtakunnallisia medioita.


title: New York Drama Critics’ Circle

text: Järjestön perustivat 1935 newyorkilaisessa Algonquin-hotellissa kokoontunut ryhmä, johon kuuluivat muiden muassa Brooks Atkinson, Walter Winchell ja Robert Benchley. Vuodesta 2005 sen puheenjohtajana on toiminut Time Out New Yorkin kriitikko Adam Feldman.


title: New York Drama Critics’ Circle

text: New York Drama Critics’ Circlen näytelmille ja musikaaleille jakamat palkinnot ovat teatterialan arvostetuimpia Tony-palkintojen ja Pulitzer-palkintojen ohella.


title: New York Drama Critics’ Circle

text: New Yorkin alueen elokuva-arvostelijoilla on vastaava palkintoja jakava järjestö New York Film Critics Circle.The New York Times -lehden kriitikot eivät vuodesta 2003 ole osallistuneet järjestön toimintaan. Vuonna 1989 lehden johtava päätoimittaja päätti, etteivät sen työntekijät voi osallistua minkään palkintojen saajien valitsemiseen. Lehden kriitikot kuitenkin jatkoivat järjestön kokouksissa äänioikeudettomina jäseninä vuoteen 1997, jolloin lehti perui päätöksensä ja äänestyksiin sai taas osallistua. Vuonna 2003 lehti kuitenkin päätti uudelleen kiellon puolesta, ja siitä lähtien The New York Timesin kriitikot eivät ole lainkaan osallistuneet järjestön toimintaan.


title: New York Drama Critics’ Circle

text: Järjestö kokoontuu kahdesti vuodessa valitsemaan teatterien syys- ja kevätnäytäntökausien parhaat suoritukset. Tärkein järjestön jakama palkinto on parhaan näytelmän palkinto, joka voidaan jakaa sekä parhaalle amerikkalaiselle että parhaalle ulkomaiselle näytelmälle. Vuodesta 1945 on jaettu palkinto myös parhaalle musikaalille. Näiden lisäksi voidaan harkinnan mukaan jakaa erikoismainintoja ("special citations") ansioituneille näyttelijöille ja teatteriseurueille.


title: New York Drama Critics’ Circle

text: Näytelmäpalkinnot ovat suuruudeltaan korkeintaan 2 000 dollaria. Palkinnot jaetaan pienimuotoisissa seremonioissa kahdesti vuodessa.


title: Dacia Dokker

text: Dacia Dokker on Dacian vuodesta 2012 lähtien valmistama paketti- ja tila-automalli. Autoa valmistetaan Renault’n tehtailla Tangerissa, Marokossa. Auto esitettiin ensimmäisen kerran virallisesti vuoden 2012 Casablanca Auto Show’ssa ja se tuli ensimmäisenä myyntiin Marokossa kesäkuussa 2012. Saman vuoden syyskuusta lähtien autoa on ollut saatavilla Romaniassa ja myöhemmin sitä alettiin markkinoida myös Euroopassa sekä Pohjois-Afrikassa.Autoa valmistetaan sekä matkustaja- että paneloituna pakettiautoversiona. Siitä on saatavilla myös crossover-versio nimeltä Dokker Stepway, joka esiteltiin vuoden 2012 Istanbul Motor Show’ssa. Se sisältää Sandero Stepwayn kanssa identtisiä korielementtejä.


title: Kailash Satyarthi

text: Kailash Satyarthi (, s. 11. tammikuuta 1954) on intialainen lastenoikeuksien ajaja. Hän on ollut etenkin aktiivinen Intian lapsityön vastaisessa työssä. Hän sai yhdessä pakistanilaisen tyttöjen koulutusta ajavan Malala Yousafzain kanssa Nobelin rauhanpalkinnon vuonna 2014. Hänet on myös palkittu lukuisilla muilla ihmisoikeuspalkinnoilla. Vuonna 1995 Satyarthi sai Robert F. Kennedyn ihmisoikeuspalkinnon.


title: Kailash Satyarthi

text: Satyarthi on koulutukseltaan insinööri, mutta on työskennellyt lasten hyväksi 26-vuotiaasta asti.


title: Kailash Satyarthi

text: Satyarthin johtama järjestö Bachpan Bachao Andolan (BBA) pelastaa vuosittain noin tuhat lasta pakkotyöstä.


title: Kailash Satyarthi

text: Satyarthi asuu Delhissä vaimonsa ja lastensa kanssa.


title: Hengist ja Horsa

text: Hengist ja Horsa (kuolleet noin 488 ja 455) olivat veljeksiä ja Britteinsaarten ensimmäisten anglosaksisten asuttajien tarunomaisia johtajia. Teologi ja historioitsija Beda Venerabiliksen mukaan he saapuivat Britteinsaarille brittien kuninkaan Vortigernin kutsumina joskus vuosien 446 ja 454 välillä. Heidän oli tarkoitus auttaa brittejä taistelussa piktejä vastaan. Kerrotaan, että veljekset olivat juutteja, ja että heidän isänsä nimi oli Wihtgils. Anglosaksien kronikka kertoo, että Hengist ja Horsa nousivat maihin Ebbsfleetissä, Kentissä. Horsa sai pian surmansa Aegelsthrepissä vuonna 455. Hengististä tuli päällikkö ja hän alkoi sotia brittejä vastaan. Kronikan mukaan Hengist kuoli 488. Kentin kuninkaat katsoivat polveutuvansa suoraan Hengististä, joskin Kentin kuningashuoneen nimi oli Oiscingas, Hengistin pojan Oericin sukunimen Oiscin mukaan. Oericin sanotaan hallinneen vuosina 488-512.


title: Korpilehväsammal

text: Korpimetsäsammal ("Plagiomnium ellipticum") on metsälehväsammalten sukuun kuuluva laji. Varret ovat yleensä vaakasuorassa olevia laakaversoja ja niissä on paljon ruskeita juurtumahapsia. Lehdet ovat muodoltaan hieman soikeanpyöreitä ja niiden reuna on pienihampainen. Korpimetsäsammalta esiintyy erittäin kosteilla paikoilla korvissa, missä on lähteitä, erityisesti lähdehetteikköjen tihkupaikoissa sekä lettosoilla.


title: Yleinen kiinniotto-oikeus

text: Yleinen kiinniotto-oikeus (ennen jokamiehen kiinniotto-oikeus) on Suomen pakkokeinolaissa säädelty oikeus ottaa kiinni verekseltä tai pakenemasta tavattu rikoksesta epäillyn, jos rikoksesta saattaa seurata vankeutta tai rikos on lievä pahoinpitely, näpistys, lievä kavallus, lievä luvaton käyttö, lievä moottorikulkuneuvon käyttövarkaus, lievä vahingonteko tai lievä petos.


title: Yleinen kiinniotto-oikeus

text: Kiinniotto-oikeus koskee myös viranomaisen antamaa etsintäkuulutusta. Kiinniotettu on välittömästi luovutettava poliisille.


title: Yleinen kiinniotto-oikeus

text: On huomioitava, jos kiinniotettava yleisen kiinniotto-oikeuden käyttämisen yhteydessä tekee vastarintaa tai pakenee, kiinniottaja saa käyttää sellaisia kiinniottamisen toimittamiseksi välttämättömiä voimakeinoja, joita voidaan pitää kokonaisuutena arvostellen puolustettavina, kun otetaan huomioon rikoksen laatu, kiinniotettavan käyttäytyminen ja tilanne muutenkin.


title: Lähdelehväsammal

text: Lähdelehväsammal ("Rhizomnium magnifolium") on lähdelehväsammalten sukuun kuuluva laji. Varsi on pitkä ja siinä on ruskeita nukkamaisia juurtumahapsia. Myös lehtityvissä on juurtumahapsia, jotka haarautuvat runsaasti. Lehdet ovat isot, vastapuikeat ja ehytlaitaiset. Lähdelehväsammalen muodostamat kasvustot ovat tiheitä. Sitä tavataan kaikkialla muualla Suomessa paitsi tunturialueilla ja sitä esiintyy lähteisissä maastoissa korpimetsissä ja puronvarsilla.


title: Robin Hood -ilmiö

text: Robin Hood -ilmiö tarkoittaa taloudellista ilmiötä, jossa tulot jaetaan uudelleen niin, että taloudellinen epätasa-arvo vähenee. Ilmiö on nimetty Robin Hoodin mukaan. Hoodin sanotaan varastaneen rikkailta ja antaneen köyhille.


title: Robin Hood -ilmiö

text: Robin Hood -ilmiön taustalla voi olla useita erilaisia syitä. Muun muassa talouspoliittiset päätökset voivat johtaa taloudellisen eriarvoisuuden kasvuun.


title: Robin Hood -ilmiö

text: Simon Kuznetsin mukaan valtion taloudellinen kehitys on yksi merkittävä syy ilmiön taustalla. Kuznets havaitsi käyrän muotoisen riippuvuuden tulojen ja epätasa-arvoisuuden välillä. Hänen mukaansa erittäin heikosti kehittyneissä valtioissa ihmisten väliset erot varallisuudessa ovat suhteellisen pieniä.


title: Robin Hood -ilmiö

text: Valtion kehittyessä pääoman erot kasvavat, mutta lopulta erilaiset tasoittavat mekanismit, kuten toimeentulotuki johtavat Robin Hood -ilmiöön ja varallisuuserojen tasoittumiseen.


title: Robin Hood -ilmiö

text: Useissa valtioissa on käytössä progressiivinen tuloverojärjestelmä, jossa osaa työntekijän palkasta verotetaan vain vähän tai ei lainkaan, mutta suurempia tuloja verotetaan enemmän. Tämän johdosta suurempituloiset maksavat suhteessa suuremman osan veroja, mikä johtaa varallisuuserojen pienentymiseen ja aiheuttaa Robin Hood -ilmiön.


title: Lettolehväsammal

text: Lettolehväsammal ("Rhizomnium pseudopunctatum") on lähdelehväsammalten sukuun kuuluva laji. Varressa on juurtumahapsia, joista lyhyemmät ovat nukkaisia ja pidemmät haarottuvia. Lehdet ovat soikeita tai pyöreän puoleisia ja vastapuikeita. Lettolehväsammalta esiintyy lähteisillä alueilla ja letoissa erittäin kosteilla paikoilla sekä lettokorvissa ja lettorämeillä.


title: Loukanikos

text: Loukanikos (lyh. Louk, , n. 2004 – toukokuu 2014) oli ateenalainen kulkukoira, joka tuli tunnetuksi niin sanottuna ”mellakkakoirana”, oltuaan mukana Kreikan mielenosoituksissa vuosina 2010–2012. Maailmanlaajuiseen julkisuuteen se nousi vuoden 2011 mielenosoitusten yhteydessä ja oli samana vuonna myös ehdolla Time-lehden Vuoden eläimeksi.


title: Loukanikos

text: Alun perin Loukanikos (suom. ”Makkara”) tunnettiin nimellä Thodoris, jonka ateenalainen koditon mies oli ottanut hoidettavakseen. Joidenkin lähteiden mukaan Loukanikos ei kuitenkaan ollut varsinainen kulkukoira, vaan Ateenan kaduilla aikaansa viettänyt lemmikki. Se nähtiin lukuisissa uutiskuvissa mielenosoitusten eturintamassa uhmaamassa mellakkapoliiseja. Koira muun muassa sieppasi kyynelkaasukranaatteja ja kuljetti niitä kauemmas mielenosoittajista. Loukanikoksesta tuli rakastettu koira myös Kreikan ulkopuolella, esimerkiksi Madridissa avattiin kesällä 2012 sen mukaan nimetty ravintola.


title: Loukanikos

text: Loukanikos vetäytyi mielenosoituksista syksyllä 2012 ja sai kodin ateenalaisen perheen luota. Koira kuoli 10-vuotiaana toukokuussa 2014, mutta asia tuli julkisuuteen vasta saman vuoden lokakuussa. Kuolinsyynä oli sydämen pysähtyminen. Sen terveydentilan arveltiin heikentyneen koiran mielenosoituksissa hengittämän kyynelkaasun seurauksena. Loukanikos haudattiin puun alle Ateenan keskustassa sijaitsevalle kukkulalle.


title: Loukanikos

text: Kreikan mielenosoituksissa on ollut mukana myös useita muita kodittomia koiria, joista Loukanikoksen ohella tunnetuin on Kanellos.


title: Funktion differentiaali

text: Differentiaali on matematiikassa reaaliarvoisen funktion eräs sen muutosnopeutta määrittelevän lausekkeen tai mitan nimitys. Differenssi, joka tarkoittaa funktion todellista muutosta, jaetaan muutoksen lineaariseen osaan, eli "differentiaaliin", ja "korjaustermiin". Differentiaalin käsite on keskeisessä osassa differentiaalilaskennassa ja esimerkiksi derivaatan määritelmässä.


title: Funktion differentiaali

text: Differentiaalit esitteli ensimmäisenä Gottfried Wilhelm Leibniz, jonka heuristinen ja intuitiivinen ajatus oli esittää dy äärimmäisen pienenä suureen y muutoksena. Muutos dy oli pienempi kuin mikään reaaliluku, mutta ei kuitenkaan aivan nolla. Tällaisia lukuja on kutsuttu infinitesimaaleiksi ja niiden käytön perinne juontaa Euroopassa Kreikan antiikkiin. Yhdessä muuttujan x muutoksen dx kanssa voitiin nyt esitellä muutosnopeus dy/dx, joka kutsutaan Leibnizin merkinnäksi derivaatalle. Vaikka luvut dy ja dx olisivatkin äärimmäisen pieniä lukuja ei osamäärä dy/dx sitä ole.


title: Funktion differentiaali

text: Koska infinitesimaalien käyttöä kritisoitiin voimakkaasti 1700- ja 1800-luvuilla, julkaisi Augustin-Louis Cauchy uuden differentiaalin määritelmän, joka ei enää käyttänyt infinitesimaalin käsitteitä määrittelyn perusteinaan. Sen sijaan se määriteltiin derivaatan avulla, joka taas määriteltiin raja-arvon avulla. Tästä alkoi kehitys, joka tarkensi analyysin käsitteiden perusteita tehden tästä matematiikan haarasta laajemmin hyväksytyn.


title: Funktion differentiaali

text: Infinitesimaaleista ei kuitenkaan päästy eroon. Monissa fysiikan ja tekniikan alalla sitä käytetään rinnakkain raja-arvoon perustuvan matematiikan rinnalla. Haluttomuus luopua infinitesimmaleista johtunee niillä laskemisen vaivattomuudesta.


title: Funktion differentiaali

text: Yhden muuttujan tapauksessa (viereinen kuvaaja) tarkastelupisteeseen piirretty tangentti erottaa differenssistä formula_1 (kuviossa RS) differentiaalin formula_2 (RQ), joka jää kuviossa tangentin alle. Differentiaali on siten funktion muutoksessa sen lineaarinen komponentti ja se kuvaa melko tarkasti funktion muutosta tarkastelupisteen lähellä. Differenssi, joka on funktion todellinen muutos, on melkein saman suuruinen kuin differentiaali. Korvaamalla differenssi differentiaalilla tehdään pieni virhe. Raja-arvotilanteessa, kun väli formula_3 lyhenee melkein nollaksi, pienenee virhe hyvin pieneksi, joten tarkastelupisteessä differentiaalia voisi käyttää erotusosamäärän lausekkeessa (derivaatan määrittämiseksi) yhtä hyvin kuin differenssiäkin. Monesti funktion kulkua tarkastelupisteessä kuvataankin tangenttisuoralla, jonka derivaatta on sama kuin funktion käyrällä. Differentiaalit liittyvätkin muutostarkasteluihin, joissa funktion käyrä tai pinta korvataan tangentin suuntaisilla vektoreilla. Funktion differenssit lasketaan silloin likiarvoilla


title: Funktion differentiaali

text:
Funktion muuttumista voidaan tutkia laskemalla sen arvoja eri muuttujan "x" arvoilla. Kun funktion formula_5 arvo lasketaan arvolla formula_6, saadaan formula_7 Siirrytään sopivan matkan formula_8 etäisyydelle ja lasketaan uusi funktion arvo formula_9 Funktion arvojen differenssi formula_10 ( eli erotus) pisteessä formula_6 on
Usein tämä merkitään myös


title: Funktion differentiaali

text: Merkitään virhefunktiota formula_14 ja havaitaan, että se riippuu muuttujan arvosta "x" ja siirtymästä "h". Silloin erotusosamäärän ja derivaatan erotus tarkoittaa virhettä, joka tehdään, kun erotusosamäärän arvolla korvataan derivaatan tarkkaa arvoa. Virhe lasketaan siten


title: Michonne

text: Michonne on kuvitteellinen hahmo yhdysvaltalaisessa sarjakuvassa "The Walking Dead" sekä samannimisessä televisiosarjassa. Hahmoa näyttelee televisiosarjassa Danai Gurira.


title: Michonne

text: Michonne listattiin sijalle 86 IGN:n sata parasta sarjakuvasankaria -listaan.


title: Michonne

text: Sarjakuvassa Michonne työskenteli ennen maailmanloppua asianajajana, ja hänellä oli kaksi tytärtä, veli, sisko, sekä poikaystävä Mike. Hänet nähtiin alun perin sarjakuvan numerossa 19, jossa hän vaeltaa yksin kahden zombin kanssa, jotka ovat hänen poikaystävänsä Mike ja tämän ystävä Terry. Löydettään vankilalle hän pelastaa Otisin zombeilta. Michonnen saapuessa vankilaan sisälle häntä pidetään aluksi erillään muista, mutta lopulta häneen aletaan luottaa. Hän kiinnostuu Tyreesestä ja myöhemmin yrittää vietellä tätä, minkä seurauksena tämän tyttöystävä Carol masentuu ja viiltelee itseään. Myöhemmin Tyreeselle ja Michonnelle kehittyy suhde.


title: Michonne

text: Michonne matkaa Woodburyyn Rickin ja Glennin parissa. Woodburyn johtaja Kuvernööri ottaa kolmikon vangikseen, ja alkaa hyväksikäyttää Michonnea. Hän myös tekee tästä yhden areenansa taistelijoista, mutta Michonne tappaa vastustajansa Kuvernöörin käskyjen vastaisesti.


title: Michonne

text: Sarjakuvan numerossa 126 Michonne muuttaa Hilltop Colonyyn, kun sota Negania vastaan loppuu. Kahden vuoden aikahypyn jälkeen Michonnen olinpaikka on tuntematon, ja Rick on tähän mennessä maininnut vain ikävöivänsä tätä.


title: Michonne

text: Televisiosarjassa Michonne nähdään alun perin toisella tuotantokauden päätösjaksossa "Hiipuvan nuotion äärellä", jossa hän pelastaa Andrean zombeilta. Myöhemmin kolmannella tuotantokaudella Michonne nähdään vaeltavan tien päällä yhdessä Andrean kanssa. Heidän nähdessään helikopterin putoavan taivaalta, he lähtevät tutkimaan sitä. Paikalle saapuu ryhmä tuntemattomia miehiä, joista yksi, Merle Dixon, huomaa heidät. Kaksikko viedään Woodburyyn, josta heille annetaan turvapaikka. Michonne ei luota paikan johtajaan, Kuvernööriin. Hän päättää lähteä kaupungista, jolloin Merle apulaisineen etsii häntä. Michonne pakenee, mutta näkee pian Merlen kaappaavan Glenn Rheen ja Maggie Greenen. Michonne löytää vankilalle ja kertoo Rick Grimesille näkemästään. He lähtevät Daryl Dixonin ja Oscarin kanssa pelastamaan Glenniä ja Maggietä. Rickin luottamus Michonneen kasvaa hiljalleen Neljännellä tuotantokaudella saadaan selville Michonnen menneisyyttä. Hän paljastaa jaksossa "Otettu" Carl Grimesille, että hänellä oli lapsi, Andre, joka kuoli maailman romahtaessa. Kuvernöörin hyökätessään vankilalle, Michonne joutui ensimmäisenä tämän vangiksi ja joutui todistamaan Hershelin kuoleman. Michonne onnistuu haavoittamaan Kuvernööriä kuolettavasti, mutta hyökkäyksen seurauksena Michonne ajautuu erilleen muista ryhmäläisestä. Michonne alkaa liikkumaan taas yksin ja ottaa kaksi kulkijaa mukaanasa. Michonne kuitenkin murtuu, kun näkee yhden kulkijoista muistuttavan häntä ja hermostunut Michonne tappaa kaikki kulkijat hänen ympärillään. Michonne onnistuu kuitenkin löytämään Rick ja Carlin ja alkavat yhdessä matkailla kohti Terminusta. Matkan aikana he törmäävät jengiin jonka mukana Daryl liikkui. Michonne ja muut tappavat jengiläiset. Michonne joutuu Terminulaisten vangiksi, mutta Carol pelastaa heidät. Michonne menettää miekkansa, mutta saa sen takaisin yhdeltä Terminuslaisesta. Michonne ja muut pääsevät asumaan Alexandriaan.


title: Michonne

text: Kuudennella tuotantokaudella Michonne oli mukana kulkijan lauman väijytyksessä. Kulkija lauman päästessään Alexandriaan, Michonne oli viettämässä viimeiset hetket puremansa saanut Deannan kanssa, joka kertoi Rickin olevan uusi johtaja. Michonne ja muut onnistuvat lopulta tappamaan kaikki kulkijat. Michonnen ja Rickin ystävyys saa uuden käänteen ja nämä alkavat seurustelemaan. Michonne joutuu Pelastajat ryhmän vangiksi ja lopulta ryhmän johtaja Negan valitsee yhden Rickin ryhmäläistä tapettavaksi. Vielä ei ole varmaa valitsiko Negan Michonnen.


title: Jana Rediger

text: Jana Rediger (s. 13. huhtikuuta 1981 Lakewood, New Jersey) on yhdysvaltalainen aktiiviuransa lopettanut koripalloilija.


title: Jana Rediger

text: Rediger pelasi yliopistokoripalloa Villanova Universityn joukkueessa vuoteen 2004 asti. Ammattilaisurallaan saksalaissukuinen Rediger pelasi syksyllä 2005 saksalaisessa TV 1872 Saarlouisissa neljä ottelua ja loppukauden 2005–2006 suomalaisessa Tampereen Pyrinnössä, johon hän saapui korvaamaan Kiesha Beardin. Kauden 2006–2007 Rediger edusti suomalaista Forssan Alkua. Suomessa Rediger oli Forssan-kaudellaan koko kauden torjuntakuningatar 2,0 torjunnan ottelukeskiarvolla ja torjuntatilaston kolmas Pyrinnön-kaudellaan. Levypalloissa Rediger oli Forssan-kaudella koko sarjan toiseksi paras 13,5:n keskiarvolla.


title: Jana Rediger

text: Rediger on Tony ja Carol Redigerin perheen kahdesta lapsesta nuorempi. Hän suoritti tutkinnon viestinnästä vuonna 2004.


title: New Yorkin nukkuessa

text: New Yorkin nukkuessa ("Winterset") on yhdysvaltalaisen Maxwell Andersonin vuonna 1936 kantaesityksensä saanut näytelmä.


title: New Yorkin nukkuessa

text: Suurelta osin runomuotoon kirjoitettu näytelmä perustuu 1920-luvun puolenvälin amerikanitalialaisten anarkistien Sacco ja Vanzetti oikeustapaukseen, teloitukseen ja sen jälkeisiin tapahtumiin.


title: New Yorkin nukkuessa

text: Ryöstömurhasta teloitetun radikaalin Romagnan poika Mio yrittää saada oikeutta isälleen, jonka uskoo surmatun syyttömänä. Etsiessään Garthia, ainoaa todistajaa joka voisi palauttaa isän maineen, Mio rakastuu Garthin sisareen Miriamneen, jonka isä rabbi Esdras ei halua tapauksen selviävän. Garth on ryöstömurhan todellisen tekijän Trick Estrellan tiukassa vartioinnissa. Romagnan kuolemaan tuominnut vanha ja muistihäiriöinen tuomari saapuu myös Esdrasin asuntoon ja yrittää puolustella päätöstään. Mio voisi saada Garthin pakotetuksi todistamaan, mutta rakkaus Miriamneen vie hänen kostonhalunsa. Lopussa nuoripari saa surmansa gangsterien luodeista.


title: New Yorkin nukkuessa

text: Näytelmä oli varsinkin kantaesityksensä aikoihin hyvin ajankohtainen ja poliittinen. Se tutkii uskon, totuuden, oikeudenmukaisuuden, rakkauden ja velvollisuuden teemoja ja viittaa usein William Shakespearen ja juutalaisuuden filosofioihin.


title: New Yorkin nukkuessa

text: Syyskuun 1935 kantaesityksen aloittama alkuperäistuotanto esitettiin 195 kertaa, rooleissa muiden muassa Burgess Meredith, Margo ja Eduardo Ciannelli. He esiintyivät John Carradinen, Stanley Ridgesin ja Mischa Auerin ohella myös vuonna 1936 tehdyssä, Alfred Santellin ohjaamassa elokuvaversiossa "New Yorkin nukkuessa".


title: New Yorkin nukkuessa

text: Näytelmä oli ensimmäinen uudella New York Drama Critics' Circlen palkinnolla palkittu näytelmä.


title: Anna Hammarberg

text: Anna Hammarberg (s. 7. tammikuuta 1980) on suomalainen aktiiviuransa lopettanut koripalloilija.


title: Anna Hammarberg

text: Forssan Alun kasvatti Hammarberg pelasi kasvattajaseurassaan naisten SM-sarjaa kahdeksan kautta vuosina 1994–2002, minä aikana hän saavutti joukkueessa viisi Suomen mestaruutta, yhden SM-pronssin, kaksi Suomen cupia ja yhden cup-hopean. Alun jälkeen Hammarberg pelasi SM-sarjaa yhden kauden Salon Palloilijoissa, kaksi kautta Tampereen Pyrinnössä ja yhden kauden Helsingin NMKY:ssä. Hammarberg pelasi seitsemän A-nuorten ja kaksi B-nuorten maaottelua.


title: Winterset

text: Winterset voi tarkoittaa ainakin seuraavia:


title: Riikka Harju

text: Riikka Harju (s. 8. syyskuuta 1963) on suomalainen aktiiviuransa lopettanut koripalloilija.


title: Riikka Harju

text: Rahola Pyrkivän kasvatti Harju teki ensiesiintymisensä naisten SM-sarjassa kasvattajaseurassaan kaudella 1980–1981. Kuusi A-nuorten ja viisi B-nuorten maaottelua urallaan pelannut Harju pelasi vuosina 1983–1985 ja 1986–1987 Tampereen Pyrinnössä voittaen Suomen mestaruuden ja Suomen cupin kaudella 1983–1984. Harjun pääsarjauran viimeinen kausi oli hänen tilastollisesti parhaansa: hän teki kauden aikana keskimäärin 6,3 pistettä ja otti 7,0 levypalloa ottelua kohden.


title: Jaana Lamminsivu

text: Jaana Lamminsivu (s. 9. huhtikuuta 1965) on suomalainen aktiiviuransa lopettanut koripalloilija.


title: Jaana Lamminsivu

text: Nokian Urheilijoiden kasvatti Lamminsivu teki ensiesiintymisensä naisten SM-sarjassa kasvattajaseurassaan kaudella 1980–1981 voittaen heti Suomen mestaruuden. Hän pelasi Nansossa myös SM-sarjakauden 1982–1983. Kaksi B-nuorten maaottelua urallaan pelannut Lamminsivu pelasi vuosina 1983–1985 ja 1986–1988 Tampereen Pyrinnössä voittaen Suomen mestaruuden ja Suomen cupin kaudella 1983–1984.


title: Škoda Superb (1934)

text: Škoda Superb oli tšekkoslovakialaisen ASAP:n, sittemmin AZNP:n vuosina 1934–1949 valmistama henkilöauto.


title: Škoda Superb (1934)

text: Vuonna 1934 esitelty Škoda 640 Superb perustui vahvasti edeltäjämalli 645:een. Keskusputkirunkorakenne ja erillisjousitus olivat sen sijaan täysin uutta.


title: Škoda Superb (1934)

text: Moottori oli sama kuusisylinterinen sivuventtiilimoottori kuin edeltäjämallissa, mutta sen teho oli nostettu 40,5 kilowattiin. Moottorivalikoimaan tuli kaksi kuusisylinteristä sivuventtiilimoottoria lisää vuonna 1936; niiden tehot olivat 44 ja 47,8 kW. Teholtaan 62,6-kilowattinen kansiventtiilimoottori tuli markkinoille vuonna 1938 ja seuraavana vuonna malliston huipulle tuli "Superb 4000" 70,7-kilowattisella V8-moottorilla.


title: Škoda Superb (1934)

text: Moottoreissa käytettiin Zenith- ja Solex-kaasuttimia ja sähkölaitteet olivat Scintillan ja Boschin valmistamia.


title: Škoda Superb (1934)

text: Kytkin oli kuiva ja yksilevyinen. Vaihteistossa oli neljä vaihdetta eteen lukuun ottamatta Superb 4000 -mallia, jossa vaihteita oli kolme ja sen lisäksi erillinen ylivaihde. Voimansiirtoakseli kulki runkoputken läpi putken takapäähän kiinnitettyyn vetopyörästöön. Taka-akselilla oli heilurityyppinen erillisjousitus ja kaksi poikittaista lehtijousta. Superb 4000 -mallissa käytettiin kahta neljänneselliptistä lehtijousta.


title: Škoda Superb (1934)

text: Etuakselilla oli päällekkäinen kolmiotuenta ja poikittainen lehtijousi. Käyttöjarru toimi hydraulisesti ja joka pyörällä oli rumpujarrut. Seisontajarru vaikutti takajarrurumpuihin mekaanisen välityksen kautta.


title: Škoda Superb (1934)

text: Muunnelmissa 640 ja 902 käytettiin vaihtoehtoisia rengaskokoja 5,50×18", 6,00×18" ja 6,50×16". 913-mallissa kooksi oli määritetty 6,50×16". Superb OHV (tyyppi 924) oli vaihtoehdoilla 6,50×16" ja 7,00×16" ja Superb 4000:ssa (tyyppi 919) oli kokona 7,50×16".


title: Yhtymä

text: Yhtymä tarkoittaa seuraavia asioita:


title: Yhtymä (verotus)

text: Yhtymä on Suomen verotuksessa kahden tai useamman luonnollisen henkilön tai oikeushenkilön yhteenliittymä. Verotuksessa yhtymän tulot lasketaan ja jaetaan yhtymän osakkaille. Yhtymä ei siis ole itsenäinen verovelvollinen.


title: Yhtymä (verotus)

text: Yhtymiä ovat "elinkeinoyhtymä", "verotusyhtymä" sekä "ulkomainen yhtymä" ja "eurooppalainen taloudellinen etuyhtymä". Näiden lisäksi yhtymänä verotetaan elinkeinotoimintaa harjoittavaa kuolinpesää sen jälkeen, kun kuolinvuodesta on kulunut kolme vuotta.


title: Yhtymä (verotus)

text: Elinkeinoyhtymiä ovat mm. avoin yhtiö, kommandiittiyhtiö ja laivanisännistöyhtiö.


title: Yhtymä (verotus)

text: Elinkeinoyhtymänä pidetään myös sellaista henkilöiden yhteenliittymää, joka harjoittaa elinkeinotoimintaa ja toimii osakkaiden yhteiseen lukuun.


title: Yhtymä (verotus)

text: Perustettavan osakeyhtiön elinkeinoliiketoiminta ajalta ennen yhtiön rekisteröintiä verotetaan elinkeinoyhtymänä, jos yhtiön rekisteröinti on viipynyt perustajista johtuvista syistä. Kuitenkin normaalisti osakeyhtiön toiminta ajalta ennen sen rekisteröintiä katsotaan osakeyhtiön nimissä tehdyksi. Tällöin toiminta on kestänyt yleensä alle vuoden.


title: Yhtymä (verotus)

text: Verotusyhtymä on kahden tai useamman henkilön yhteenliittymä, jonka tarkoitus on hallita tai viljellä kiinteistöä. Verotusyhtymiä ovat maatalousyhtymä, metsäyhtymä ja kiinteistöyhtymä. Nimitys riippuu siitä, minkä luonteista toimintaa verotusyhtymä harjoittaa. Verotusyhtymät eivät ole oikeussubjekteja. Jos yhtymän nimissä tehdään sopimuksia, ne ovat tosiasiassa yhtymän osakkaiden yhdessä tekemiä sopimuksia.


title: Yhtymä (verotus)

text: "Maatalousyhtymä" muodostuu tietyissä tilanteissa, kun maatilalla on vähintään kaksi omistajaa. Se muodostuu myös, jos kaksi tai useampi henkilö sijoittavat varoja yhdessä harjoitettavaan maatalouteen, esimerkiksi yhteisiin koneisiin. Maatalousyhtymä voi harjoittaa maataloutta ja lisäksi myös metsätaloutta, mutta ei elinkeinotoimintaa.


title: Yhtymä (verotus)

text: "Metsäyhtymä" muodostuu, kun vähintään kaksi henkilöä (jotka eivät ole toistensa puolisoita) omistavat yhdessä metsää. Metsäyhtymän tarkoitus on omistaa metsää ja harjoittaa metsätaloutta.


title: Yhtymä (verotus)

text: "Kiinteistöyhtymä" on verotusyhtymä, joka ei harjoita maa- tai metsätaloutta. Se muodostuu tietyissä tilanteissa, kun kaksi tai useampi henkilö omistavat yhdessä kiinteistön. Kiinteistöyhtymään voi kuulua esimerkiksi kesämökki tai asuinrakennus. Kiinteistöyhtymää ei muodostu pelkästä rakennuksesta ilman maapohjaa eikä asunto-osakkeen yhteisomistuksesta. Kiinteistöyhtymää ei yleensä synny, kun puolisot omistavat yhdessä kiinteistön. Sitä ei synny myöskään silloin, kun paritalon yhteisomistajilla on kiinteistötietojärjestelmään kirjattu hallinnanjakosopimus.


title: Yhtymä (verotus)

text: Kiinteistöyhtymän saamat tulot jaetaan yhtymän osakkaille verotettavaksi pääomatulona. Yhtymällä voi olla esimerkiksi vuokratuloja ja -menoja. Kiinteistöyhtymän muodostuminen ei kuitenkaan edellytä tulojen olemassaoloa. Elinkeinotuloa kiinteistöyhtymällä ei voi olla. Kiinteistöyhtymä ei voi hankkia itselleen omaisuutta tai velkaa.


title: Yhtymä (verotus)

text: Muita yhtymään verrattavia käsitteitä ovat verotuksessa mm. luonnollinen henkilö, yhteisö ja yhteisetuus.


title: Emil Hagelberg (kustantaja)

text: Emil Eugen Hagelberg (19. huhtikuuta 1836 Virrat – 13. heinäkuuta 1885 Tampere) oli suomalainen Tampereella asunut kirjakauppias, kirjapainon omistaja ja kustantaja.


title: Emil Hagelberg (kustantaja)

text: Hagelbergin vanhemmat olivat lukkari Carl Herman Hagelberg (s. 1808) ja Cecilia Alexieva Forsgård (1808–1891).


title: Emil Hagelberg (kustantaja)

text: Hagelbergilla oli Tampereella Kauppakatu 12:ssa kirjakauppa. Hän toimi lisäksi kirjankustantajana ja Hagelbergin kustantamo julkaisi myös Tampereen Sanomat -lehteä vuosina 1867–1893. Hagelberg oli lehden perustaja ja hän toimi lehden päätoimittajana 1880-luvun alkuun saakka.


title: Emil Hagelberg (kustantaja)

text: Hagelberg perusti 1870 yhdessä faktori Wilhelm Edvard Laibertin (k. 1873) kanssa kirjapainon Tampereelle ("Emil Hagelberg ja Kumpp. kirjapaino"). Hagelberg perusti 1873 myös viinanpolttimon Tammerkosken yläosaan Mältinrantaan ("Emil Hagelberg & Cos Ångbränneri Aktiebolag"). Tämä yhtiö toimi aina vuoteen 1897 saakka jolloin Mältinrannassa toimineet neljä viinanpolttimoa yhdistyivät Tampereen Höyrypolttimo Oy:ksi.


title: Vartio Reinillä

text: Vartio Reinillä ("Watch on the Rhine") on yhdysvaltalaisen Lillian Hellmanin kirjoittama näytelmä, joka kantaesitettiin vuonna 1941 ja voitti New York Drama Critics’ Circlen parhaan näytelmän palkinnon. Saksan vastarintaliikkeen jäsenistä Yhdysvalloissa kertovan näytelmän on suomentanut Pentti Saarikoski vuonna 1978. Elokuvana tarina tunnetaan Suomessa nimellä "Usko huomispäivään" (1943). Näytelmän nimi tulee 1800-luvun saksalaisesta isänmaallisesta laulusta ”Die Wacht am Rhein”.


title: Vartio Reinillä

text: Saksalaissyntyinen insinööri Kurt Müller ja hänen amerikkalainen vaimonsa Sara ovat olleet naimisissa 20 vuotta ja viettäneet valtaosan siitä ajasta Euroopassa, jossa heidän kolme lastansa (Joshua, Babette ja Bodo) ovat kasvaneet. Mies on ollut tiiviisti mukana Espanjan ja Saksan antifasisistissa liikkeissä. Nyt perhe on Yhdysvalloissa vierailemassa Saran varakkaiden sukulaisten, Farrellyn perheen luona, jossa ovat myös Saran äiti Fanny ja veli David. Sara kertoo perheen aikovan jäädä asumaan kaikessa rauhassa Yhdysvaltoihin.


title: Vartio Reinillä

text: Farrellyn talossa on vieraana myös Teck de Brancovis, köyhtynyt romanialainen kreivi, joka on juonitellut saksalaisten kanssa asuessaan Washingtonissa. Hän tutkii salaa Müllerin pariskunnan makuuhuoneen ja löytää lukitusta matkalaukusta aseen ja 23 000 dollaria, joilla on tarkoitus rahoittaa natsien vastaista maanalaista toimintaa Saksassa.


title: Vartio Reinillä

text: Müllerit kuulevat että Max Freidech, vastarintaliikkeen jäsen, on pidätetty Saksassa. Koska Freidech aiemmin pelasti Kurt Müllerin Gestapon kynsistä, Kurt suunnitteleekin paluuta Saksaan tätä auttamaan.


title: Vartio Reinillä

text: Kreivi de Brancovis uhkaa paljastaa Kurtin suunnitelman natseille, ellei tämä maksa 10 tuhatta dollaria hänelle. Kurt tappaa kreivin. Fanny ja David suostuvat auttamaan hänet ulos maasta.


title: Vartio Reinillä

text: Kurt on ollut poissa kuukausia mitään ilmoittamatta. Hänen poikansa Joshua ilmoittaa lähtevänsä etsimään isäänsä heti kun täyttäisi pian 18 vuotta. Sara, peläten että menettäisi sekä miehensä että poikansa, vastustelee mutta kerää rohkeutensa kun pojan on tullut aika lähteä.


title: Vartio Reinillä

text: Dashiell Hammett sovitti näytelmän vuonna 1943 ensi-iltansa saaneeksi elokuvaksi "Usko huomispäivään", jossa Sara Mülleriä näyttelee Bette Davis ja Kurt Mülleriä Paul Lukas, joka teki roolin myös näyttämöllä teoksen alkuperäistuotannossa.


title: Elämäni, kuolemani ja kohtaloni

text: Elämäni, kuolemani ja kohtaloni – Kootut runot on Edith Södergran runojen koottu laitos. Runot ovat suomentaneet Pentti Saaritsa, Uuno Kailas ja Aale Tynni. Teos on ilmestynyt 2009, ja sen on kustantanut Otava.


title: Elämäni, kuolemani ja kohtaloni

text: Lähde:


title: Viljo Huttunen

text: Viljo (William) Ferdinand Huttunen (4. tammikuuta 1887 Toksova, Inkerinmaa – 6. lokakuuta 1951) oli suomalainen näyttelijä ja teatterinjohtaja. Hän oli aktiivisesti mukana suomalaisten työväennäyttämöiden toiminnassa 1910-luvulta aina 1940-luvulle. Huttusella oli lukuisia sivuosia elokuvissa 1940-luvulla, mukaan luettuina roolit Suomisen perheestä kertovissa teoksissa.


title: Viljo Huttunen

text: Viljo Huttusen vanhemmat olivat puuseppä Lauri Johan Huttunen ja Gustava Blom. Hän suoritti kansakoulun Inkerinmaalla, jatkoi opiskelujaan Viipurissa ja edelleen Suomalaisen Maaseututeatterin oppilaskoulussa 1910–1911. Huttunen työskenteli kolme vuotta harrastelijanäyttelijänä ennen ammattilaisuraansa, joka alkoi Iivari Paateron kiertueessa vuonna 1910. Hän toimi useiden työväennäyttämöiden johtajana, järjestäjänä ja näyttelijänä 1910–1940-luvuilla, mukaan luettuina näyttelijäkiinnitys Tampereen Työväen Teatteriin 1920–1922 ja Viipurin Työväen Teatteriin 1922–1923 sekä johtajuudet Kuopion Työväenteatterissa 1935–1936, Rauman Kansannäyttämöllä 1936–1938 ja Kuusankosken Kansannäyttämöllä 1938–1939. Lisäksi Huttunen oli mukana useilla kiertueilla.


title: Viljo Huttunen

text: Huttusen näytteli muun muassa Eskon ja Topiaan osat Aleksis Kiven näytelmässä "Nummisuutarit" sekä Juhanin, Simeonin ja Aapon osat Kiven "Seitsemässä veljeksessä". Hänen roolejaan olivat niin ikään Tolari kansannäytelmässä "Tukkijoella" ja "Daniel Hjortin" nimiosa.


title: Viljo Huttunen

text: Huttunen teki sivurooleja viidessä elokuvassa 1940-luvulla; lisäksi hänellä oli kreditoimaton rooli neljässä elokuvassa, kuten Valentin Vaalan draamassa "Loviisa – Niskavuoren nuori emäntä".


title: Viljo Huttunen

text: Viljo Huttusen aviopuoliso oli Ester Aleksandra Hamara 1920–1943.


title: Werner Tukiainen

text: Werner (Verneri) Tukiainen (14. kesäkuuta 1878 Joensuu – 1931) oli suomalainen lehtimies, kirjakauppias ja suomentaja.


title: Werner Tukiainen

text: Tukiaisen vanhemmat olivat suutari Johan Tukiainen ja Maria Kokko. Hän pääsi ylioppilaaksi vuonna 1895 Joensuun lyseosta.


title: Werner Tukiainen

text: Tukiainen toimi sanomalehtimiehenä, kirjakauppiaana ja kääntäjänä. Hän oli Uusi Suometar-lehden toimittajana kunnes hän ryhtyi 1905 rautatieasemilla sanomalehtiä myyneen sanomalehtien jakeluliikkeen hoitajaksi. Liiketoimissaan velkaantunut Tukianen pidätettiin marraskuussa 1910 vekseliväärennöksestä ja hän teki konkurssin 1911. Suomen sisällissodan jälkeen 1918 Tukiainen siirtyi Venäjälle ja edelleen Kiinan puolelle Mantšurian Harbiniin jossa hän toimi liikemiehenä aina kuolemaansa saakka.


title: Werner Tukiainen

text: Tukiainen oli naimisissa Signe Anna Aleksandra Rantasen kanssa mutta avioliitto päättyi eroon.


title: Arabialainen musiikki

text: Arabialainen musiikki on arabiankielisen maailman musiikkia. Sitä luonnehtivat esimerkiksi kiinteä yhteys runouteen, neljäsosasävelaskeleet, yksiäänisyys sekä monet perinteiset soittimet.


title: Arabialainen musiikki

text: Arabialaisessa musiikissa jokainen soitin koristelee melodiaa oman luonteensa mukaisesti matkimatta muita soittimia tai laulusolistia. Rytmi on joko vapaa, sanojen luonnollisen lausumisen mukainen tai kuviteltuja sanoja jäljittelevä, jos kyseessä on soitinmusiikki. Rummuille on klassisissa sävellyksissä lisäksi melodian rytmiin nähden itsenäinen rytmikaava "iqa’". Nuottikirjoituksena käytetään länsimaista notaatiota.


title: Arabialainen musiikki

text: Arabialaisiin musiikkimuotoihin kuuluvat esimerkiksi Koraanin resitaatio, vanha taidemusiikki "nauba", vanha musiikkimuoto "muwaššah", viihteellinen "baladi"-soitinmusiikki, soitinimprovisaatio "taqasim" ja lauluimprovisaatio "mawwal".


title: Arabialainen musiikki

text: Arabialaisen musiikin varhaisesta historiasta on vain vähän tietoa, sillä arabit eivät kirjoittaneet sävelmiään nuoteille. Säilyneitä täydellisiä melodioita ei juurikaan löydy ennen 1700-lukua. Arabialaisen musiikin ominaispiirteet juontunevat Jemenin alueelta, mistä tunnetaan "himyari"- ja "hanafi"-laulutyypit. "Huda’" (tai "rakbani") on esi-islamilaisen ajan karavaanilaulu, josta kehittyi myös koristellumpi muoto "nasb". Samasta "rajaz"-runomitasta, josta "huda’" otti rytminsä, kehittyi taiteellisemmin improvisoitu "ghina’ murtajal", jota säestettiin "qadib"-rummuilla. Tärkeitä laulunkehittäjiä olivat orjat ja erityisesti laulajatytöt ("qainat"), jotka sekä sävelsivät että esittivät musiikkia.


title: Arabialainen musiikki

text: Vuosien 644–656 aikana syntyi miesmuusikoiden ammattikunta, joka muodosti oman yhteiskuntaluokkansa. Umaijadikaudella (661–750) arabialaisen musiikin rytmikaavojen määrä vakiintui kuudeksi ja musiikkitiede kehittyi. Taiteellisen musiikin kolme huomioon otettavaa tekijää olivat runon metriikka ("arud"), melodinen moodi ("asba’") sekä rytmikaava ("iqa’"). 700-luvulla arabialaisen musiikin teoriaa kehitettiin eri tavoin, samoin kuin soittimia. Zalzal (k. 791) kehitti neutraalin terssin, arabialaiselle musiikille edelleen tunnusomaisen sävelen, joka huojuu duurin ja mollin välillä.


title: Arabialainen musiikki

text: Koraania resitoitiin pitkälti taidelaulun sääntöjä noudattaen. Islamin uskonoppineet suhtautuivat musiikkiin kuitenkin jo alusta alkaen kielteisesti, joskin ylempiin yhteiskuntaluokkiin kuuluneet ja jotkut kalifitkin suosivat musiikkia. 800-luvulla syntyi erillinen laulajien ja soittajien ammattikunta. Varhaisella abbasidikaudella oli kaksi tyylisuuntaa: puhdasoppinen arabialainen perinne, sekä persialaisvaikutteinen tyyli.


title: Arabialainen musiikki

text: Arabialaisessa musiikissa jokainen soitin koristelee melodiaa oman luonteensa mukaisesti matkimatta muita soittimia tai laulusolistia. Tämä saa arabialaisen musiikin kuulostamaan länsimaiseen korvaan joskus kaoottiselta ja epämääräiseltä. Yksittäisiä soittimia on kuitenkin helppo seurata erikseen esityksen kuluessa niiden yksilöllisten sointivärien ansiosta. Nykyisin jousisoittimia kuten viuluja käytetään kuitenkin myös ryhmänä.


title: Arabialainen musiikki

text: "Takht" on perinteinen yhtye, jossa jokaisella soittimella on oma tehtävänsä. Siihen kuuluvat laulajan lisäksi kirkasääninen "nai"-huilu, "qanun"-sitra, bassona ja laulajan tukena toimiva "ud"-luuttu, jousisoitin "kamanja", sekä tamburiini "riqq", joka pitää huolta rytmikaavasta ja rytmin koristelusta. Vaskisoittimia on aiemmin käytetty, mutta niistä on nykyisin luovuttu. Länsimaisia soittimia käytetään kuitenkin paljon etenkin vähemmän arvokkaissa tilaisuuksissa. Japanista tuodaan arabimaihin urkuja, jotka on valmiiksi rakennettu neljäsosasävelisiksi; muut soittimet täytyy yleensä mukauttaa tai soveltaa sopiviksi.


title: Arabialainen musiikki

text: Lyömäsoittimia on useita, "riqqin" lisäksi ruukkurumpu "darbuka", kehärummut "duff" ja "bendir", tamburiini "mazhar", iso kaksoiskalvorumpu "tabl", sorvisymbaali "saggath", ja patarumpu "naqqara". "Zummara" on klarinettia muistuttava ruokolehtipuhallinsoitin, joka on tehty kahdesta lyhyestä, rinnakkaisesta ruokoputkesta. "Mizmar" on oboen kaltainen puhallinsoitin. "Rabab" on beduiinien yksikielinen ja laatikkomainen, puusta ja nahasta tehty piikkiviulu, jota aavikon runonlaulajat käyttävät säestyksenään.


title: Arabialainen musiikki

text: Arabialaisessa musiikissa rytmi on joko vapaa, sanojen luonnollisen lausumisen mukainen tai kuviteltuja sanoja jäljittelevä, jos kyseessä on soitinmusiikki. Rummuille on klassisissa sävellyksissä lisäksi oma rytmikaava "iqa’", joka on melodian rytmiin nähden itsenäinen ja muodostaa eräänlaisen kontrapunktin melodialle. Uudenaikasissa tanssirytmeissä vuorottelevat syvät ”dum”-iskut rummun kalvoon ja vaaleat ”tak”-iskut rummun reunaan. Kunkin rytmikaavan runko toistuu aina samanlaisena, ja rumpali koristelee sitä kuivilla, nopeilla iskuilla. Laskeminen ei arabimusiikkiin kuulu, joten melodiat saattavat liittyä rytmikaavoihin mistä tahansa kohdasta alkaen. ”Dum”- ja ”tak”-iskut muodostavat hitaan kuvion, joka toistuu 2/8-rytmistä 176/4-rytmiin. Vuoden 1932 Kairon kongressissa kerättiin eri arabimaista yhteensä 111 erilaista rytmiä ja 70 "maqam"-asteikkoa. "Maqamiin" kuuluu 3–5 säveltä ("jins"), joita on yhteensä noin 17.


title: Arabialainen musiikki

text: Nuottikirjoituksena arabialaisessa musiikissa käytetään länsimaista notaatiota. Se aiheuttaa ongelmia siinä, että arabiaa kirjoitetaan oikealta vasemmalle, mutta samalla tämä antaa laulajalle vapauksia sovittaa sanat melodiaan. Länsimaiseen notaatioon on lisätty kaksi uutta etumerkkiä, "nim" korottaa säveltä neljännesaskeleen ja "tik" alentaa sitä saman verran.


title: Arabialainen musiikki

text: Arabialaiseen musiikkiin kuuluu useita musiikkimuotoja. Koraanin resitaatio on yhdentyyppistä uskonnollista musiikkia. "Naubat" eli "waslat" ovat vanhaa taidemusiikkia, jossa useita erilaisia sävellyksiä on liitetty kokonaisuuksiksi, joissa erimuotoiset kappaleet seuraavat toisiaan määrätyssä järjestyksessä. Kappaleet ovat samassa tai lähes samoissa maqameissa. Andalusian "naubat" ovat tunnetuimpia, ja niitä soitetaan edelleen perinteisessä muodossaan Marokossa, Algeriassa ja Tunisiassa. Andalusiasta on myös peräisin vanha musiikkimuoto "muwaššah". Kairosta lähtöisin oleva "baladi"-soitinmusiikki on yhä hyvin suosittua esimerkiksi viihdemusiikkina ja yökerhoissa. Se voi käyttää pohjanaan kansanlaulua, joka on muokattu kokonaan uudelta. "Baladia" esitetään usein saksofonilla ja sähköuruilla, "tabla"-rummun säestyksellä, ja se liittyy kiinteästi "raqs sharqi" -tanssiin. "Taqasim" on muodoton soitinimprovisaatio, joka muistuttaa koraaniresitaatiota. Se alkaa verkkaisesti ja huipentuu nopeisiin virtuoosimaisiin kuvioihin. "Mawwal" eli "layali" on rikasta lauluimprovisaatiota.


title: Arabialainen musiikki

text: Arabialaista musiikkia alettiin äänittää heti kun tallennuslaitteet keksittiin, ja vanhan ajan musiikkia onkin siksi paljon tallella. Tällaisia perinteisiä ja hyvin dokumentoituja laulajia ovat esimerkiksi Yusuf al-Manyalawi (1847–1911), Abd al-Hayy Hilmi (1857–1912) ja Shaikh Salama Hijazi (1852–1917). Irakilaista laulutraditiota edustaa Muhammad al-Qubbanji (1901–1986). Musiikin uuden kauden ensimmäinen suuruus oli egyptiläinen säveltäjä-laulaja Sayyid Darwish (n. 1892–1923), joka otti vaikutteita myös länsimaista. Naislaulaja Umm Kulthum (1904/1908–1975) oli koko arabimaailman laulajatähti. Muhammad Abdel Wahhab (k. 1991) oli Kulthumin suosikkisäveltäjä, ja hänelle sävelsi paljon myös Riad al-Sunbati (k. 1981). Libanonista tunnetuksi nousivat Farid al-Atrash ja hänen sisarensa Asmahan. Libanonilainen Fairuz (s. 1934) ja Wadi’ al-Safi (s. 1921) ovat myös tunnettuja, samoin kuin syyrialainen tenori Sabah Fakhri (s. 1930) sekä pohjoisafrikkalaiset Salim Hilali (s. 1920) ja Hamid al-Zahir.


title: Kevin Parrom

text: Kevin Parrom (s. 28. helmikuuta 1991) on yhdysvaltalainen koripalloilija. Hän pelaa heittävänä takamiehenä, pienenä laitahyökkääjänä tai näillä pelipaikoilla vaihdellen, swingmanina. Hän edusti syksyllä 2014 suomalaista Tampereen Pyrintöä Korisliigassa ja Baltian liigassa. Yhdysvaltalaisessa Arizonan yliopistossa neljä kautta NCAA:n I-divisioonaa pelannut Parrom pelasi yhden kauden D-leaguessa.


title: Kevin Parrom

text: Parrom pelasi Arizonan yliopistossa kovatasoisimmassa yliopistosarjassa, NCAA:n I-divisioonassa, neljä kautta 2009–2013. Kahden yliopistokauden jälkeen Parromista odotettiin usealta taholta tulevan NBA-pelaaja.


title: Kevin Parrom

text: Kaudella 2009–2010 Parrom pelasi Arizonassa vain 17 ottelua jalkavammojen vuoksi. Syksyllä 2011 hän matkusti kotiseudulleen New Yorkin Bronxiin tapaamaan kuolemansairasta äitiään viimeisen kerran. Hän oli isänsä asunnossa naispuolisen ystävänsä kanssa, kun asunnon makuuhuoneen ovi potkaistiin Parromin mukaan sisään, ja Parromin kimppuun hyökättiin aseella uhaten. Parromin ja asemiehen välille syntyi kamppailu, jonka aikana ase laukesi useita kertoja. Parrom sai ampumavammoja vasempaan käteensä ja oikeaan polveensa, ja hänet vietiin sairaalaan vakaassa tilassa. Parromia ampunut 21-vuotias mies pidätettiin kuusi päivää rikoksen jälkeen ja tuomittiin kuudeksi vuodeksi vankilaan murhayrityksestä. Parrom oli ampumavamman vuoksi sivussa lopulta kaksi kuukautta mutta vain kahden ottelun verran, mutta hänen oikeasta jalastaan murtui luu myöhemmin samalla kaudella, ja hän pelasi kauden 2011–2012 aikana vain 20 ottelua. Lisäksi sekä hänen äitinsä että isoäitinsä kuolivat syöpään samana vuonna. Parromilla oli hyvin teoreettinen mahdollisuus jatkaa pelaamista yliopistossa, mutta jatkomahdollisuuden ollessa epätodennäköinen hän päätti valmistua ja aloittaa ammattilaisuran.


title: Kevin Parrom

text: Syksyllä 2013 Parrom kävi näytillä Ukrainaan pääsarjaa pelanneessa joukkueessa muttei saanut sopimusta. Hänet varattiin D-leagueen 33. vuorolla. Kauden 2013–2014 Parrom pelasi D-leagueta Rio Grande Valley Vipersissa 10,0 pisteen ja 4,3 levypallon keskiarvoilla. Syksyllä Parrom siirtyi pelaamaan Eurooppaan tehtyään pelaajasopimuksen suomalaisen Tampereen Pyrinnön kanssa. Parrom pelasi Pyrinnössä Korisliigan lisäksi Baltian liigaa. Korisliigadebyytissään Parrom teki viisi pistettä, otti kolme levypalloa ja antoi kolme syöttöä. Kuukauden pelaamisen jälkeen Pyrintö ja Parrom kuitenkin purkivat sopimuksen, sillä Parromin harjoittelu ei ollut seuran edellyttämällä tasolla.


title: Kevin Parrom

text: Loppuvuodesta 2015 Parrom tavoitteli pelipaikkaa D-liigaan, mutta hän karsiutui Texas Legendsin lopullisesta kokoonpanosta.


title: Kevin Parrom

text: Parromin siirtyessä Pyrintöön joukkueen päävalmentaja Pieti Poikola kuvaili häntä hyväksi kolmeen pisteen heittäjäksi, joka pystyy myös ajamaan voimalla korille. Poikola kehui myös Parromin valinnantekokykyä ja taitoa pelata avointa kenttää.


Pojat! Somalipoikien kiistanalainen nuoruus Suomessa on Petri Hautaniemen sosiaaliantropologian väitöskirja Tampereen yliopistoon. Kirja perustuu etnografiseen tutkimukseen, jossa on useiden vuosien ajan seurattu suomalaisten somalipoikien arkea. Väitöskirja ilmestyi Nuorisotutkimusseuran julkaisusarjassa vuonna 2004.


Luettelo 1940-luvun suomalaisista elokuvista.
! width=26% | Nimi
! width=16% | Ohjaaja
! width=21% | Näyttelijät
! width=11% | Tyylilaji
! width=26% | Huomioitavaa


title: Koiton Näyttämö

text: Koiton Näyttämö oli vuosina 1906–1933 toiminut helsinkiläinen teatteri, joka on yksi nykyisen Helsingin Kaupunginteatterin edeltäjistä.